###### Stema%20(100px) Prova14 **Republika e Kosovës Komuna e Gjilanit**

###### **Republika Kosova Opstina Gnjilane**

###### **Republic of Kosovo Municipality of Gjilan**

######  **Gilan Belediyesi**

**P R O C E S V E R B A L**

 **Nga Seanca e pestë ( V ) e Kuvendit të Komunës së Gjilanit më 24.07.2020 me këtë:**

R E N D P U N E

1. Konstatimi i prezencës së anëtarëve të Kuvendit dhe miratimi i procesverbalit nga seanca e kaluar.
2. **Rekomandimet e Komitetit për Politikë dhe Financa:**
	1. Emërimi i Nënkryetarit të Komunës për komunitete
	2. Zgjedhja e zëvendës kryesuesit të Kuvendit të Komunës për komunitete
	3. Raporti financiar Janar-Qershor 2020

2.4 Draft Rregullore për procedurën e ndërtimit të objekteve me karakter të përkohshëm në pronat e personave fizik dhe juridik

2.5 Propozim vendimi për këmbimin e pronës private me pronën Komunale sipas PRRU “Gllama” dhe PRRU “Dheu i Bardh-1” ZK Gjilan

* 1. Propozim vendimi për kompensimin e Komisionit për ndarjen e bursave
	2. Propozim vendimi për ndryshimin dhe plotësimin e Vendimit për emërimin e Komisionit Komunal të Aksionarëve në NPL “Stacioni i Autobusëve” 01.Nr.016-118195 të dt.31.10.2018
	3. Propozim vendimi për ndryshimin dhe plotësimin e Vendimit për emërimin e Komisionit Komunal të Aksionarëve në NPL “Tregu” 01.Nr.016-118149 të dt.31.10.2018
	4. Informatë rreth zhvillimit të punimeve në Qendrën e Qytetit dhe në Lagjen “Dardania”
	5. Raporti i punës i Komisionit Komunal të aksionarëve për vitin 2019 i Ndërmarrjes publike “Eco Higjiena”
1. Të ndryshme

**Shpresa Kurteshi Emini** – po e hapi diktimimin rreth rendit të punës

**Avdyl Aliu** – kjo nuk ka të bëjë me rendin e punës është kërkesë e grupit të LDK-së dhe partnerëve tanë gjatë javës së kaluar kemi pasur një ditë zie për personat që kanë humbur jetën nga COVID 19, kërkoj një minutë heshtje për viktimat që kanë humbur jetën në komunën e Gjilanit nga pandemia COVID 19.

Anëtarët e Kuvendit nderuan me një minutë heshtje viktimat që humben jetën si pasoj e pandemisë.

**Nevzad Isufi** – unë kërkoj që pika 21 dhe 2 të hiqen nga rendi i ditës për shkak se konsiderojmë se janë të kundërligjshme.

E para emërimi i nënkryetarit për Komunitete është në kundërshtim me nenin 61 të Ligjit për Vet qeverisjen Lokale, ndërsa e dyta është në kundërshtim me nenin 54 po të njëjtit ligj po ashtu edhe në bazë të statutit të komunës nenit 80 dhe nenit 68, prandaj kërkoj që këto pika të hiqen nga rendi i ditës.

**Riza Abdyli** – mendoj se në rendin e ditës është dashur të jetë futur edhe pika Pyetje Përgjigje pasi që ashtu jemi marr vesh, dikush mund të thotë se nuk duhet diskutuar kjo pikë për shkak të gjendjes së pandemisë, mirëpo kur është koha që disa pika që po i kalojmë e që nuk janë shumë të rëndësishme. Mendoj se pika Pyetje dhe Përgjigje është shumë më e rëndësishme se sa pikat që i kemi sot për diskutim.

Kërkoj nga ju dhe anëtarët e Kuvendit që pika Pyetje dhe Përgjigje të jetë në rendin e ditës edhe pse mungojnë shumica e drejtorëve, ne mundë të parashtrojmë pyetjet tona dhe përgjigjet mund t’i marrim në forma të ndryshme.

Pajtohem me Nevzad Isufin, ne në vitin 2018, i kemi pasur në rend dite këto dy pika dhe bashkërisht jemi pajtuar që janë pika të kundërligjshme dhe nuk janë në harmoni as me statutin e Komunës, jam që këto dy pika të hiqen nga rendi i ditës për arsye se bëjmë shkelje ligjore. Ligji e ka paraparë saktë se kur mund të emërohen nënkryetari për komunitete dhe zv kryesuesi i Kuvendit nga radhët e komuniteteve, kështu që për mua këto dy pika janë kundër ligjore, dhe jam kundër, që këto dy pika të jenë në rendin e ditës.

**Avdyl Aliu** – sa i përket rendit të ditës ne në KPF jemi dakorduar dhe e kemi votuar këtë rend të punës dhe jemi që të vazhdohet me këtë rend të punës, janë dy nene të cilat e përcaktojnë zgjedhjen e nënkryetarit për komunitete dhe zv kryesuesi e Kuvendit. Sipas ligjit për Vetëqeverisje Lokale është mundësia nëse janë mbi 10% të komuniteteve në një komunë atëherë ajo është e obligueshme. Unë edhe në KPF e kam potencuar se ne si komunë po e shfaqim një vullnet politikë që t’i përkrahim komunitetet duke pasuar parasysh edhe kërkesat nga ambasadat ndërkombëtare edhe organizatat tjera ndërkombëtare, të cilat rëndësi të veçantë ju kushtojnë komuniteteve prej nga edhe ne marrim fonde edhe projekte të ndryshme është edhe ky një element kyç se si ne i trajtojmë komunitetet, prandaj kjo është një shprehje e vullnetit nuk e besoj se do të mungojë kontributi i të zgjedhurve në këto poste.

**Bujar Nevzati** – qe shtat vite nuk e keni zgjedhur nënkryetarin për Komunitete edhe zv. Kryesuesin e Kuvendit dhe tash këta po duhet me i zgjedh, se po kërkohet nga ambasadat, kjo nuk është e vërtet edhe një vit është mandati dhe përfundon ju mund t’i zgjedhni, sepse i keni edhe votat. Sa i përket pikës Pyetje dhe përgjigje kryesuese, po të lus që kjo të jetë në rendin e ditës, sepse unë dua ta marr fjalën në këtë pikë, jam përgatitur për ta marr fjalën në këtë pikë dhe na mundësoni që të marrim fjalën.

**Ibish Ibishi** sa i përket pikës Pyetje dhe Përgjigje, unë për këtë pikë kam diskutuar edhe në KPF nuk e di nga kush po pengohet kjo pikë që mos të jetë në rendin e ditës, pajtohen plotësisht me parafolësit se janë grumbulluar temat të cilat duhet të trajtohen në pikën pyetje përgjigje. Sa i përket pikës 2.1 dhe 2.2 për zgjedhjen e nënkryetarit për Komunitete dhe zv. Kryesuesit të kuvendit edhe në KPF u sqaruam. Sa i përket zgjedhjes së nën kryetarit për komunitete Ligji e thotë shumë qartë aty ku komunitet janë mbi 10%, posti i nënkryetarit të komunës është post i rezervuar, ne nuk e kemi këtë përqindje dhe për zgjedhjen e nënkryetarit vlen një procedurë tjetër e cila është e thënë në Ligj ku thuhet se kuvendi duhet të nxjerr një vendim dhe ne nuk e kemi një propozim sipas këtij ligji, Kuvendi nuk emëron nën kryetarin por e nxjerr një vendim, ne nuk kemi as emër dhe as vendim. Sa i përket zgjedhjes së zv Kryesuesit të Kuvendit ligji nuk e lejon, obligohet vetëm ajo komunë e cila e arrin 10% të komuniteteve në atë komunë te ne nuk është kjo përqindje. Tjetër është vullneti i ynë qytetar, nuk e di sa e ka vlerën vullneti qytetar kur ne kemi ligjet tona. Unë mendoj se sa i përket zgjedhjes së nënkryetarit për komunitete të procedojmë tutje, kurse zv.kryesuesin nuk kemi mundësi ta procedojmë për arsye ligjore.

**Shpresa Kurteshi Emini** – sa i përket rendit të punës nuk kemi më diskutime, por kemi edhe propozim vendimi e që është:

Propozim vendimi për Shpalljen e shqyrtimit publik për projektet e Planit Zhvillimor të komunë së Gjilanit për periudhën 2020 – 2028, është propozimi që ka ardhur nga Drejtoria e Urbanizmit, drejtori do të na jap sqarime rreth këtij propozimi.

Është edhe një propozim që është nga ana e kryetarit të komunës të cilin po e paraqesë përpara jush;

Kërkohet që familja e Agon Musliut nga Livoçi i Epërm, i cili ka humbur jetën në mënyrë tragjike para pak muajsh kërkohet të ndahet shumë financiare prej 5.000€.

Për shkak të pandemisë dhe mbajtjes së distancës një pjesë e drejtorëve nuk janë në seancë, por kur të vije radha e pikave të rendit të punës, e që kanë të bëjnë me drejtorët atëherë ata do të jenë në sallë për të diskutuar, unë po e fus në rendin e punës edhe pikën pyetje përgjigje dhe disa përgjigje do t’i merrni aty për aty, disa në formë të shkruar, dhe në mënyrë elektronike.

Sa i përket pikës 2.1 dhe 2.2 do të jenë në rend të ditës do të deklarohemi me votë kush është që të jenë në rend ditë këto dy pika ashtu siç është vendosur edhe në KPF.

**Bekim Bajrami** – ne kemi arritur të përfundojmë draftin për Planin Zhvillimor Komunal për 8 vitet e ardhshme, ky draft është përgatitur nga sektorët e drejtorisë së Urbanizmit, kompanitë publike, qytetarët etj. është një ndër planet me voluminoze për zhvillimin tutje të komunës, në muajin e 5 e kemi dërguar draftin në ministri, është shqyrtuar nga ana e ministrisë para dy apo tre ditëve, është marr konfirmimi nga ministria se mundemi me e hap debatin publik brenda 30 ditëve, duhet shpallur dëgjimi publik, sot këtu nuk ka material për diskutim sepse janë diku 350 faqe material sot do të merret vetëm vendimi për hapjen e debatit nga ana e Kuvendit. Është emergjent sepse është punuar plot tre vite në këtë projekt.

**Riza Abdyli-** drejtori tha se nuk kemi material ndoshta kjo pikë nuk është edhe shumë e rëndësishme që të mos kalohet sot, nga drejtori Bekim Bajrami është bërë rutinë që të na sjell pika të rendit të ditës gjatë seancës dhe shkelje të proceduarve është drejtori që më së paku i respekton procedurat sa i përket futjes së pikave për diskutim në seancat e Kuvendit. E lus drejtorin që mos ta bëjë rutinë që gjatë seancës të na sjell pika të rendit të punës.

Sa i përket pikës së Kryetarit për ndarjen e 5.000€ familjes së Agon Musliut ne e përkrahim, do ta përkrahim prapë nëse ka mundësi të jepen ma shumë mjete për këtë familje.

**Avdyl Aliu** – është fakt që pika të rendit të punë nuk vijnë shumë nga drejtoria e Urbanizmit, por të gjitha janë nevoja dhe kërkesa të qytetarëve të komunës dhe të institucioneve, besoj se nuk ka kurrfarë arsye që në të hezitojmë të marrim vendimin sot apo jo këtu bëhet fjalë për plan dhe hartë zonale të cilat i hapin rrugë zhvillimit të mëtutjeshëm të komunës është thënë se planet janë kushtetutë për një vend sa i përket aspektit të zhvillimit ka pasur dëgjime publike edhe për plane të Komunës edhe për hartën zonale, mund të themi se në dëgjime publike të kësaj natyre mund të marrin pjesë diku 3 apo 4 këshilltarë asnjë tjetër nuk merr pjesë.

Sot kemi të bëjmë vetëm me marrjen e një Vendimi nga ana e Kuvendit për Shpalljen e dëgjimit publikë.

**Shemsedin Ramushi** – unë pajtohem me Rizën se drejtori po sjell shumë shpesh pika të rendit të punës gjatë seancës, po njëkohësisht po e shoh se edhe në këtë rast drejtorit i kërkohet nga ministria që të mbajë dëgjimin, kjo pikë po kërkon çështje procedurale për t’i dhënë hapësirë dëgjimit publik, jam që kjo pikë të kaloj shpejt dhe mos të pengohet.

**Arta Nuhiu Haziri** – sa i përket pikës që është ardhur nga drejtoria e Urbanizmit, konsideroj se ne duhet t’i hapim rrugë për dëgjim publik, dhe jam për që ky propozim të futet në rendin e punës.

**Fitim Guda** – mos të hapim debat por desha Rizës me ia përkujtua, drejtori Bekim Bajrami, është një ndër drejtorët më principiel dhe më të përgjegjshëm në punë, dhe duhet të kemi konsideratë për këtë, është e pa dinjitetshme që një drejtori të tillë t’i thuhen ato fjalë.

**Riza Abdyli** – unë nuk po e di interesin e kolegëve të mi që donë me devijua unë nuk pajtohem po e them prapë me drejtorin e Urbanizmit që bënë shkelje të procedurave nuk e pata decidivisht për sot, por është tepruar duke bërë shkelje të procedurave para dy viteve pikërisht unë kam qenë, kur ka qenë përkrahja e hartave zonale, e që është diskutuar në mënyrë të shpejtë. Kush nga ju mund të më tregoj se çfarë dëgjimi i mirëfilltë mund të bëhet në kohë pandemie, kur kemi të bëjmë me një çështje shumë të rëndësishme e cila është edhe e vonuar, ka pritur gjatë deri në hartimin e planeve dhe hartave zonale dhe tash e kemi gjetur në kohë pandemie me u ngut edhe me i përkrah këto vendime kaq të rëndësishme për qytetarin e komunën tonë.

**Shpresa Kurteshi Emini** -sa i përket dëgjimit publikë mendoj se drejtoria ja ka menduar mbajtjen e dëgjimit publikë së bashku me ne, dhe në kushte dhe rrethana të përshtatshme do të mbahen edhe dëgjimet publike.

**Nevzad Isufi –** ka mundur drejtoria që në mënyrë elektronike t’i dërgoj këto dy faqe që janë ardhur nga ministria me datë 15.07.2020, ne nuk mundemi që me ngutje t’i trajtojmë këtë kërkesa të drejtorisë. Debati është ekskluzivisht me qytetarë nuk është me anëtarë të kuvendit, natyrisht që edhe ne jemi qytetarë sepse ne ashtu kështu jemi të njohur me përmbajtjen që kanë me ardhur këtu.

Prandaj, nuk duhet fshehur faktin se debatet me qytetarë janë të dështuara edhe në kohë normale, e mos të flasim për këtë kohë që jemi tani në pandemi. Debati i kësaj natyre doemos duhet të mbahet, të kërkohet edhe leje që debati të mbahet edhe në këto rrethana, natyrisht duhet pas parasysh edhe rrethanat. Por materialet duhet të sillen me kohë te anëtarët e Kuvendit mos të vihemi në presion të votimit për të cilën nuk e kemi pasur asnjë material për shqyrtim deri më sot.

**Ibish Ibishi** – konsideroj se jemi vonuar për arsye se për disa çështje që ne është dashur të marrim vendim mendoj se shkaku i Planit zhvillimor komunal ndoshta edhe kemi ngecur. Mendoj se ky propozim i drejtorisë duhet të kaloj dhe t’i hapet rrugë planifikimeve dhe zhvillimit që e pret komunën tonë për të ardhmen. Debatet sigurisht që duhet të mbahen, por një pyetje për drejtorin është, se a na mundësohet neve që propozimet tona të futen në këtë draft propozim që do ta dalin nga qytetarët?

**Bekim Bajrami** – me datën 21.07.202 ka ardhur kjo shkresë në zyrën për qytetarë dhe deri sa ka ardhur të ne vërtet koha është e vonuar kjo strategji e parasheh vërtet planin e zhvillimit të Komunës për 8 vitet e ardhshme ky është në ndër planet më voluminoze që e harton një komunë në Kosovë, nëse merret vendimi për dëgjim publik kemi me pas mundësin me pa se çfarë është punuar gjatë debatit që do të mbahet për këtë draft.

Sa i përket Ibishit, në debat kemi me i marr të gjitha propozimet e qytetarëve dhe në fund prapë kemi me ardhur dhe me diskutuar në Kuvend. Konsideroj se ka me u mbajt një seancë e jashtëzakonshme, sepse kemi të bëjmë me një material shumë voluminozë. Kjo strategji që do të diskutohet i hapi rrugë për diskutim edhe impiantit i cili është miratuar dje në Kuvendin e Kosovës.

**Shpresa Kurteshi Emini**- sa i përket rendit të punës propozimi im është që pika Pyetje Përgjigje të jetë në rendin e punës e para.

**Propozim vendimi për shpalljen e dëgjimit publik të planit Zhvillimor komunal për periudhën 2020-2028. Dhe Propozimi i Kryetarit për ndarjen e 5.000€ për familjen e Agon Musliut.**

**Nevzad Isufi –** ju i dini procedurat për mbarëvajtjen e kuvendit dhe unë kisha një propozim për heqjen nga rendi i ditës të pikës 2.1 dhe 2.2.

**Shpresa Kurteshi Emini** – u kërkua nga ana e disa grupeve që të procedohet me rendin e punës që është miratuar në KPF, megjithatë unë po e hedh në votim propozimin tuaj:

* 1. **Kush është që nga rendi i punës të hiqet pika 2.1 Emërimi i Nënkryetarit të Komunës për komunitete**

**Janë 7 vota për heqje nga rendi i punës të pikës 2.1**

**Për mbetje në rendin e punës të pikës 2.1 janë 16 vota.**

* 1. **Për heqje nga rendi i punës të pikës 2.** **Zgjedhja e zëvendës kryesuesit të Kuvendit të Komunës për komunitete.**

**Janë: 8 vota për largimin e pikës 2.2 nga rendi i punës.**

**Janë 15 vota kundër largimit të kësaj pikë të rendit të punës.**

**Me pikat e rendit të punës të propozuara nga KPF dhe pikat që janë propozuar gjatë diskutimeve e që janë:**

 **Pyetje përgjigje të jetë në rendin e punës e para.**

**Propozim vendimi për shpalljen e dëgjimit publik të planit Zhvillimor komunal për periudhën 2020-2028. Dhe Propozimi i Kryetarit për ndarjen e 5.000€ për familjen e Agon Musliut.**

Kush është për që të punohet më këtë rend pune?

**Me 21 për miratohet rendi i punës.**

Procesverbali i hartuar nga mbledhja e kaluar miratohet unanimisht.

Munguan: Arianit Sadiku dhe Imran Thaqi.

31 **Anëtarët e Kuvendit prezent Unanimisht përkrahin edhe propozimin e kryetarit të Komunës par ndarjen e 5.000€ për familjen e Agon Musliut**.

**Pyetje Përgjigje**

**Bujar Nevzati.** – para 6 javëve është marr një vendim për ndarjen e një parcele për bashkësinë islame drejtori i Urbanizmit mundohej të na manipulonte n seancën e datës o5.06.2020, që të bëhej revidimi i Planit Rregullues urban Qendra I, ne gjatë diskutimeve që u bënë atë ditë u munduam që të kërkonim nga këshilltarët e pozitës që mos të shkelet Plani Rregullues sepse nuk kanë qenë të njoftuar qytetarët nuk kemi qenë as ne të informuar se ku do të ndërtohen lokalet e Bashkësisë Islame të njëjtën ditë u miratua edhe vendimi për ndarje të lokacionit. Ne ishim të bindur se ju keni bërë shkelje ligjore dhe u detyruam të bëjmë një kërkesën në Ministrinë e Ambientit dhe Ministria ka bërë vlerësimin se akti i komunës është në kundërshtim me dispozitat ligjore në fuqi sipas Ministrisë, akti i komunës është në kundërshtim me ligjin e planifikimit hapësinor nr. 04L-274 pasi që ky ligj nuk parasheh ndryshim të pjesshëm të planifikimit hapësinor dhe nuk lejon destinim tjetër apo shfrytëzueshmëri tjetër me ato që janë të miratuar me planifikim hapësinor në nivel lokal.

Ne nuk jemi kundër bashkësisë Islame të Kosovës, por jemi kundër veprimeve të kundërligjshme që po shkaktohen. Nuk e di se sa e sata herë është që vinë në këtë Kuvend vendime të kundërligjshme që vinë nga drejtori i Urbanizmit dhe ne e ngritim dorën pa asnjë lexim, pa as një shikim të vendimit të cilët mandej na kthehen prapë.

Kërkoj nga kryesuesja që vendimi i ardhur nga ministria e Planifikimit Hapësinor të jetë në rend dite në seancën e parë që e kemi për shfuqizimin e tij.

Kam dëgjuar se para teatrit do të ndërtohet edhe një rreth rrotullim tjetër, me sa e di unë nuk lejohen në rrugë kryesore rreth rrotullime afër njëri tjetrit, besoj se drejtori i shërbimeve publike do të na përgjigjet në fund ose mund të përgjigjet me shkrim.

**Nehat Osmani** - ka 5 ditë që kompanitë transportuese janë në protesta të vazhdueshme, ndoshta protesta e tyre mund te jetë edhe e arsyeshme kisha kërkuar një përgjigje nga ana e përgjegjësve komunal se sa janë duke u marr me problemin e këtyre kompanive të cilët po protestojnë?

**Gentrit Murseli** – pyetja ime ka të bëjë më shumë më nënkryetarin Arbërin, qeveria ka marr një vendim për mbylljen e të gjitha Bibliotekave në Kosovë, ky vendim paraprakisht është dashur të analizohet më mirë, pasi që bibliotekat në vendin tonë dallojnë nga njëra tjetra, kjo nënkupton që vendimi nuk mund të jetë njësoj për të gjitha. Mendoj se vendimi për mbylljen e të gjitha bibliotekave është i pa drejtë dhe diskriminues. Stafi i bibliotekës FAN.S. Noli kanë bërë përgatitjet që të jenë të gatshëm që nga data 1 qershor nga 300 ulëse sa ka biblioteka e jonë janë larguar 2/3 e tyre, është bërë distanca e duhur që është kërkuar nga institucioni i shëndetit publik, nxënësit dhe studentët e komunës sonë kanë të drejtë dhe meritojnë të kërkojnë që t’ju sigurohen të drejtat elementare të tyre.

Qeveria ka thënë se do të rishikoj vendimin dhe kërkoj nga organet e komunës që të kërkohet nga ministria që ato biblioteka që i plotësojnë kushtet sipas IKSHP të trajtohen në mënyrë të dinjitetshme.

**Xhevat Demiri** – kam një pyetje për komisionin e rrugëve kam parë një rrugë me emrin doktor Angjo unë jam që nga viti 1967 në Gjilan, nëse është në pyetje një doktor Angjellkoviq ai ka qenë shumë i ngarkuar, nëse ka mundësi një sqarim rreth këtij emri. Kërkesa ka të bëjë më drejtorin e arsimit ne në të kaluarën kemi bërë një kërkesë dhe kemi kërkuar që në shkollën e mesme të mjekësisë Dr. Asllan Elezi të kenë përparësi punësimi mjekët që janë të pa punë, nëse ju hapim rrugën punësimit të tyre ata në të ardhmen do të jenë edhe më produktiv

**Avdyl Aliu** – unë tash e mora informatën rreth Bashkësisë Islame, paska pasur ankesë rreth vendimit që është marr kohë më parë. Përgjigja ime është se edhe pse ju jeni ankuar, objekti i bashkësisë Islame ka me u bërë realitet.

**Festa Shabani** – drejtori i Shëndetësisë Selami Xhemajli a është në dijeni rreth një zyrtari të tij i cili po ushtron presion dhe shantazhe te një rast i një familje sociale. Për momentin nuk po flasë me emra deri sa të diskutojmë këtë çështje me drejtorin?

**Shpresa Kurteshi Emnini -** në rast se konfirmohet diçka rreth kësaj që u tha nga ju Festa, komuna sigurisht se do të marr masa.

**Ibish Ibishi** – edhe pse pikat janë grumbulluar shumë ne nuk mundemi të gjitha me i shtjellua së pari e dërgoj nja falënderim publik për projektet që po realizohen në lokacionin Dobërçan Stublinë. Lus qytetarët që mos të lëvizin në ato pjesë për arsye të punimeve që janë duke ndodhur gjithashtu edhe projekti i kanalizimit dhe shtratit të lumit, është duke u bërë punë e mirë. Breng e imja edhe e qytetarëve është se kanalizimet tash do të derdhen në lumin Morava, kërkesë e imja dhe e qytetarëve është që mundësisht mos të ndodh ndotja e lumit Morava, duke e vendosur një impiant i cili do të kishte ndihmuar shumë në mos ndotjen e lumit. Nëse ka mundësi komuna, të shqyrtohet kjo kërkesë dhe mundësisht të realizohet ky projekt.

Çështja tjetër ka të bëjë me ndotje të tokës, lumenjve dhe ambientit, jam që në këtë kohë pandemie, ata të cilët po e shfrytëzojnë këtë kohë të gjobiten, ata që po hedhin mbeturina sidomos në lumenj e vende tjera, lus organet kompetente që të jenë me vigjilent në këtë kohë.

**Arijeta Rexhepi** – kam dy pyetje njëra është për mirëmbajtjen e varrezave të qytetit, nëse dikush i ka parë këtyre ditëve, ato aspak nuk janë të mirëmbajtura, a ka të kontraktuar ndonjë kompani për mirëmbajtjen e tyre kur dihet se e kemi afër edhe festën e Bajramit. Çështja tjetër ka të bëjë me vendosjen e drejtorisë së Kulturës në Bibliotekë pikë të cilën është diskutuar mjaftë në seancën e kaluar shumica e diskutimeve kanë qenë kundër vendosjes së drejtoreshës në një hapësirë që është e dedikuar për Bibliotekë. Si nënkryetar i komunës që jeni, a i keni diskutuar këto shqetësime të anëtarëve të kuvendit dhe çfarë hapash janë marr nga ana e komunës lidhur me këtë çështje?

**Fitim Guda** – një falënderim të madh për deputetët e Anamoravës që e votuan impiantin e ujërave të zeza.

**Shpresa Kurteshi Emini** – sa i përket çështjes së vendimit për ndryshimin e pjesshëm të destinimit të planifikimit në parcelat kadastra le me nr.038720 dhe 38780 në kuadër të planit rregullues urban Qendra Zona 1 në Gjilan me destinim të ndërtimit të objektit të Këshillit të Bashkësisë Islame dega në Gjilan, ne si Kuvend ju kemi drejtuar Ministrisë së pushtetit Lokal me datë 20. 07.2020, që të na përgjigjet lidhur me ligjshmërinë e këtij vendimi, vlerësimi na ka ardhur po të njëjtën ditë dhe vlerësimi është negativ, ne si kuvend i kemi drejtuar këtë vendim drejtorisë së Urbanizmit, kemi kërkuar që ta shqyrtoj dhe në kontakt më Ministrinë të vendoset me hapa të mëtutjeshëm.

**Bekim Bajrami –** sa ju përket akteve të nxjerra nëse ndonjë vendim mund ta nxjerrim në drejtori atëherë e kryejmë në drejtori, nëse kërkohet miratimi nga Kuvendi jemi të obliguar ta drejtojmë në Kuvend. Unë kam hasur edhe në vendimet e 2 legjistraturave të më hershme ku ka pasur kundërshtime administrative me Ministrinë dhe ende janë në zbatim dhe zbatohen ende edhe pse kanë konflikt.

**Arbër Ismajli** – sa i përket rrethit para Teatrit po besoj se drejtori i Shërbimeve Publike do të vije në Seancë dhe do të përgjigjet edhe ai sepse është edhe informata në rendin e ditës. Unë sa kam pasur informata rreth rrugës në qendër të qytetit një informatë e kam dhënë në takimin e kaluar nuk kam informata ma shumë se nga ajo që e kam thënë në takimin e kaluar.

Te Nehati, puna e protestës të Shoqatës Anamorava e them me përgjegjësi të plotë se kem pasur takime të rregullta jemi munduar që t’i trajtojmë kërkesat e tyre ajo që ka qenë kompetencë e jona vazhdimisht është trajtuar, nuk është eliminuar janë taksitë ilegal, kemi edhe raporte të Inspeksionit që vazhdimisht kanë qenë në terren edhe kanë lëshuar edhe gjoba për taksitë ilegal së bashku me policin e shtetit edhe ne e dimë, por edhe ju besoj se e dini se është e pa munduar që në një periudhë të shkurtër kohore të bëhet eliminimi i taksive ilegal.

Te puna e peronizimit është diskutuar së bashku me shoqatën dhe Kryetarin e komunës nuk është premtuar se do të hiqet peronizimi, mirëpo është diskutuar në takimin që është bërë më drejtorin e stacionit dhe komisionin e aksionarëve në stacionin e autobusëve është vlerësuar se i vetmi burim aktual në stacionin e autobusëve që është aktual është peronizimi, nëse hiqet ky peronizim atëherë stacioni duhet me u mbyll, në kuadër të kësaj kemi një numër të konsiderueshëm të kompanive që operojnë edhe prej vendeve tjera dhe na është duk e palogjikshme që edhe ata të largohen nga peronizimi sa kam unë informata ka diku rreth 29 kompani që operojnë. Dje jemi takuar me drejtorin e stacionit nga nesër ata nuk do të protestojnë sepse dje kanë pasur një takim edhe me ministrinë dhe ministri e ka marr për obligim me i subvencionuar ata për aq sa unë kam lexuar.

Te Gentriti, edhe unë kam qenë kundër vendimit për biblioteka sa i përket vendimit të fundit për mua është vendim i pamatur, dhe duhet definitivisht biblioteka e qytetit të funksionoj për studentë edhe nxënës.

Një raport për Covid 19 e kam sjellë në seancë ma shumë e kam sjellur për anën financiare, ky raport ka qenë në seancat e kaluara të paktën e kam ndie obligim me ju njoftuar për anën financiare se si ka rrjedhur puna.

Te mirëmbajtja e varrezave unë e di se është një kompani e cila e kryen mirëmbajtjen e varrezave të qytetit dhe sot kam me e diskut me drejtorinë e Shërbimeve Publike se cila kompani e ka për obligim mirëmbajtjen e varrezave dhe me fillua me i mirëmbajt, sa për informatë është kompania që dy herë ne vit e bëjnë pastrimin e Varrezave.

Sa i përket vendosjes së drejtorisë së Kulturës në bibliotekë është vendim i Kryetarit të komunës së bashku me drejtorinë e Kulturës, unë e di se është diskutuar që drejtoria me u vendosur në objektin e vjetër të bibliotekës, mirëpo nuk ka pasur kushte dhe është vendosur në objektin atje unë besoj se ka me u gjet një mirëkuptim nëse përfundimisht është pengesë drejtoria e kulturës në Bibliotekë unë i bëjë apel drejtoreshës këtu që së bashku me drejtorin e Bibliotekës dhe të shikohet a është pengesë drejtoria e Kulturës atje. Mendimi im është se kjo duhet të rishikohet.

* 1. **Emërimi i Nënkryetarit të Komunës për komunitete**

**Shpresa Kurteshui- Emini, fillimisht z Arifi për disa sqarime.**

**Sadri Arifi** -mua po me vjen mirë që disa anëtarë të kuvendit po i interpretojnë shumë mirë edhe dispozitat ligjore edhe të statutit të komunës kjo është një përvojë dhe një dëshmi e madhe e punës së tyre është fjala për Ibishin.

Shikoni emërimin e nënkryetarit për komunitete nuk e ndalon ligji është e drejtë ekskluzive e kryetarit të komunës me i propozua Kuvendit për të nxjerr vendim në komunat ku ka shumicë 10%, po në komunat që ka më pakë se 10% është e drejtë ekskluzive e Kuvendit që së pari ta merr një vendim për emërimin e nënkryetarit për komunitete dhe vendimi i dytë për emërim.

**Nevzad Isufi** – nëse ka qenë kjo e drejtë, atëherë pse kjo e drejtë nuk është shfrytëzuar qe tre vite pas konstituiimit të kuvendit ose para 7 viteve prej kur qeveris në komunën tonë LDK-ja, nëse kjo konsiderohet se është e ligjshme dikush duhet të mbaj përgjegjësi për 7 vitet e kaluara prej kur ka filluar të bëhet shkelja e komuniteteve jo shumicë. Ligji e thotë çdo anëtarë i kuvendit, është i barabartë me të tjerët, por askund nuk e thotë se ata duhet të jenë të privilegjuar, unë besoj se anëtarët e komuniteteve jo shumicë në Kuvend e kanë lexuar ligjin për veten dhe për qytetarët që ata përfaqësojnë, kështu që ata besoj se do ta konsiderojnë të ligjshme dhe do të kërkonin që këto detyra t’i marrin që nga fillimi i mandatit të tyre. Por jam i bindur se ata e kanë lexuar ligjin dhe se ata e kanë parë se nuk kanë bazë ligjore sipas ligjeve aktuale prandaj edhe nuk i kanë kërkuar këto detyra duke qenë të vetëdijshëm se nuk ju takojnë. Në bazë të regjistrimit të vitit 2011 Komuna e Gjilanit, ka 2.57% të të gjitha komuniteteve që do të thotë se do të duhet të kishte edhe 4 herë më shumë për ta arritur 10%. Kushdo që është i pakënaqur me të drejtat individuale apo kolektive, mund të kërkoj që ato të ndryshohen, por duhet përfillur procedurat e ligjeve të cilat i bën Kuvendi i Republikës së Kosovës, jo ne si Kuvend komunal.

Ndoshta kryetari i komunës ka ndonjë qëllim në prapavijë që nuk po na e bënë publik për ndryshe nëse i interesojnë kaq shumë komunitetet le te tregoj se çfarë ka bërë gjatë këtij mandati për njërin apo tjetrin komunitet, kjo nuk është një mënyrë e mirë që të mbuloj të pa bërat për komunitetet, sepse as kryetari e as ne si anëtarë të kuvendit nuk jemi këtu vetëm për vetën tonë, por përfaqësojmë qytetarët por edhe komunitetet. Ka këtu anëtarë të Kuvendit të cilët përpiqen t’i imponojnë mendimet e tyre, por kur nuk kanë argumente fillojnë të pëshpëritin në vesh t’i bëjnë njerëzit t’i ndryshojnë mendimet e tyre, ka qytetarë që i dëgjojnë seancat dhe e shohin se kush po i mbron interesat e tyre sepse seancat janë drejtpërdrejtë. Ne mund të ndryshojmë mendimet tona po ky mendim i yni nuk do të thotë se ne mund t’i ndryshojmë edhe ligjet.

Ju ftoj që këtë sot mos ta bëni, sepse kjo është e kundërligjshme, thirrja gjoja në një vullnet politikë është vetëm farzë sepse ky vullnet politikë ka kufizim kur ai bie ndesh me ligjin, pra vullneti politikë nuk mund të tejkaloj ligjet, nëse dikush ka pretendim për të ndryshuar ligjet mund ta marr nisma dhe t’i dërgoj atje ku e kanë vendin pra në Kuvendin e Republikës së Kosovës.

Prandaj, po të isha në vendin e përfaqësuesve të komuniteteve nuk do të pranoja nisma të tilla të cilat nuk u sjellin as një përfitim personal, as të komuniteteve të cilat i përfaqësojnë ata, madje tash në fund të mandatit këtë nismë do e merrja edhe si përçmues.

Kryetari qe tre mandate në krye të qeverisjes duke pasur në zyrën e tij edhe jurist që më mirë se ne do duhej t’i dinin ligjet edhe LVL-në, i cili ka vite që nuk ka ndryshuar që të gjitha nenet i ka të qarta. Si koleg të kuvendit ju ftoj që këtë propozim mos ta aprovoni as ju.

Sa i përket Udhëzimit Administrativë që disa koleg janë thirr edhe në KPF, ku udhëzim i vitit 2014 është i anuluar më vendim të datë 11.09.2019, të cilin vendim e kam këtu i cili thotë: Vendim për shfuqizimin e Udhëzimit Administrativ të vitit 2014, për procedurën e emërimit të nënkryetarëve të komunave çka do të thotë se ne në këtë Udhëzim nuk mund të thirremi dhe mbetet çështja te Ligji.

**Riza Abdyli –** për mua këto dy pika të rendit të punës janë shumë të ngjashme gjithë ajo që u pa gjatë diskutimeve nga kolegët këshilltarë komunal e veçmas nga ata që në fillim u thirrën në ambasada e në organizata, mendoj se janë të gabueshme dhe janë sipërfaqësore ardhja e këtyre dy pikave në këtë seancë, unë nuk po shoh as të ju si pozitë një seriozitet për zgjedhjen e këtyre dy pozitave.

Pse po e them këtë, se vitin 2018 ka qenë njëherë në rendin e ditës zgjedhja e këtyre dy pozitave dhe nga atëherë asnjëherë nuk janë përmendur më këto dy pozita, për komunitetet ju po mundoheni me ju hedh hi në sy komuniteteve në këtë rast, sepse i keni bërë disa marrëveshje ma ta më herët dhe nuk keni mundur t’i realizoni. Dua të jem i sinqertë se nuk e kam ditur se me vendim është anuluar Udhëzimi Administrativë, unë më herët u pajtova me atë që e tha Ibishi edhe Sadriu, nëse vendimi është që është anuluar Udhëzimi Administrativë, atëherë këto dy pika duhet të tërhiqen tash.

Sugjerimi im është për ju kryesuese por edhe për ekipin e juristëve të komunës Zyrën Ligjore, që ta merr dhe ta shqyrtoj mirë këtë punë, sepse këto dy pika kërkojë trajtim Ligjor. Nuk është interes i PDK-së që të mos i përkrahë komunitetet, ne gjithmonë i kemi përkrahur komunitetet vazhdoj t’i përkrah dhe inkurajoj komunitetet, sepse sa më shumë që ju japim hapësirë komuniteteve edhe ne e tregojmë një kulturë vetëdijësuese.

Për mua këto dy pika duhet të kthehen mbrapa.

**Fitim Guda** – unë mendoj se për hirë të gjithpërfshirjes në qeverisje për hir të diverzitetit kulturor dhe etnik si komunë që duhet t’i kemi unë në emër të grupit të Këshilltarëve të LDK-së e përkrahi propozimin e kryetarit për emërimin e nënkryetarit për komunitete dhe pasi të votohet ky vendim ne e kemi edhe emirin. Bëhet fjalë për Kadir Hyseinin, një doktor i shkëlqyeshëm i cili e ka një karter të bujshme politike, është doktor i mjekësisë familjare, ka qenë dy herë zv.ministër në Ministrinë e Shëndetësisë, ka qenë zyrtari lartë ka qenë ushtrues i detyrës i sekretarit permanent, është njohës i pesë gjuhe, mendoj se me zgjedhjen e tij komuna e Gjilanit fiton edhe fondin edhe intelektual edhe njerëzor.

**Sadri Arifi** unë me qëllim nuk e përmenda udhëzimin Administrativë dhe është thënë edhe në KPF se ky vendim është me tepër Politikë po ju them edhe këtë sfidë MAPL-n po e sfidojnë dhe të shohim se si po veprojnë ata në situata të tilla.

**Ibish Ibishi** – unë edhe në fillim kur e mora fjalën e thash se ne nuk po e analizojmë udhëzimin, por po e lexojmë atë që po e shohim nëse ka ndonjë ekspert juridik që e interpreton këtë çështje atëherë le të lajmërohet dhe le ta interpreton. Nëse dikush mua më bind se nuk bëjmë shkelje të ligjit unë do ta votoj nuk është mirë nëse me vetëdije e shkelim Ligjin. Ne është dashur të kemi në rendin e ditës vendimin për emërimin e nënkryetarit të Komunës jo emërim të nënkryetarit të komunës.

Pyetja ime është a shkelet apo nuk shkelet Ligji?

**Shpresa Kurteshi Emini** – sa i përket interpretimeve ligjore ju e dini se Ministria e Administrimit të Pushtetit lokal është më kompetentja për këtë punë.

**Po e hedh në votim Vendimin Emërimi i Nënkryetarit të Komunës për komunitete kush është për: 16 vota për kundër 6 kundër të tjerat abstenime**

**Sadi Arifi - po e them sipas Ligjit Vendimi nuk do të jetë i vlefshëm nëse nuk e votojnë së paku gjysma e komuniteteve pakicë.**

**Shpresa Kurteshi Emini -po e hedh në votim edhe emirin kush është për që Kadir Hysein të jetë nënkryetar i Komunës për Komunitete:**

**15 vota për të dy anëtarët që i përfaqësojnë komunitetet kanë qenë për.**

**Kundër 4 kundër, të tjerat abstenime.**

* 1. **Zgjedhja e zëvendës kryesuesit të Kuvendit të Komunës për komunitete**

**Shpresa Kurteshi Emini- sipas sqarimeve që janë bërë për zv kryesues të kuvendit propozohet Milivoje Stojanoviq kush është për**

**Për votuan 15 anëtarë**

**Kundër 10, të tjerat abstenime.**

**2.3. Raporti financiar Janar-Qershor 2020**

**Avdyl Aliu** – është një raport standard është hartuar në harmoni të plotë me Ligjin për financat publike që i përgatisin komunat në përgjithësi raporti në fjalë përmban shumat totale të planifikimit të shpenzimeve për të gjitha kategoritë ekonomike po ashtu përmban në vetë edhe krahasime për periudhat e njëjta nga viti paraprak nga muaji mars e këndej edhe në komunën tonë ka filluar ngecja për shkak të pandemisë e që është e paraqitur edhe me numra, kjo ngecje nuk ka qenë shumë e dukshme në raportin e tre mujorit, tash e kemi me të theksuar prandaj kjo periudhë e raportimit i ka të paraqitura edhe ngecjet sidomos te të hyrat komunale i cili do të pengoj projektet e komunës për të ecur tutje, falënderojmë përgjegjësin financiar për raportin që e ka sjell në kohë të saktë dhe saktë po informon kuvendin dhe qytetarët për financat në komunën tonë.

Në raportin e përgatitur shihen qartë të gjitha detajet, të gjitha shifrat, të gjitha transaksionet prandaj edhe nuk dua të lëshohem në detaje është respektuar afati kohor për raportim në kuvend. Në emër të grupit të këshilltarëve kërkoj që të vazhdohet me këto praktika të mira të komunës, lidhur me shpenzimet e parasë publike.

**Nevzad Isufi** –për raportin financiar pas pjesës përshkruese që e kemi në çdo 3, 6, 9 apo 12 mujor, në këtë raport financiar do të ndalem pak në faqen 5 të planifikimit dhe realizimit të të hyrave vetanake.

Besoj se është shumë e dukshme se kemi një antagonizëm të theksuar ndërmjet asaj që është planifikuar dhe asaj që është realizuar, madje edhe në krahasim me vitin e kaluar. Po të ndalemi vetëm te shifra e realizimit gjashtëmujor që është 29.13%, që në kushte pak më normale do të duhej të ishte e natyrshme që ky realizim të ishte i barasvlershëm me një tremujorësh. Pra kemi një realizim të dobët të të hyrave, madje edhe në ato fusha ku kemi krejtësisht një planifikim simbolik të të hyrave. Kështu p.sh. te hyrat nga zhvillimi ekonomik janë paraparë 70.000 euro për vitin 2020, kemi realizim vetëm 8.45% , pra një përqindje një shifrorë. Por edhe aty ku kemi planifikim më të mëdha të të hyrave, siç është te të hyrat e lejeve të ndërtimit në shumë prej 1,120.000, po ashtu kemi realizim vetëm në 16.94 %. Të hyra më të mëdha për t’u realizuar janë paraparë vetëm nga të hyrat në pronë që është 1.609.193.00 euro, pra ku kemi realizim në 33.14% që është rreth 50% më pak se në të njëjtën periudhë të vitit të kaluar, që ishte 68.99%.

Të tilla shifra të ulëta të realizimit kemi edhe te drejtoria e Inspeksionit që është vetëm 19.04% e që po ashtu është një shifër e ulët edhe në krahasim me vitin e kaluar që ishte 70.71%.

Pra, në përgjithësi realizimi i të hyrave në këtë 6 mujor është i dobët, dhe nëse vazhdohet me këtë trend, në fund të vitit mund të arrihet në 60%, gjë për të cilën besoj se pajtohemi të gjithë se nuk mund të jetë shifër e kënaqshme e që do të ishte e barasvlershme me përqindje me realizimin e gjashtëmujorit të vitit të kaluar.

E di që tash të gjithë e kemi një fajtor kujdestar e ajo është pandemia, por shikuar realisht mendoj që megjithatë i gjithë gjashtëmujori nuk ishte i tëri pandemi. I kishim 2,5 muaj pa pandemi. I kishim një muaj e gjysmë me një izolim më të ashpër dhe dy muaj më të hapur. Pra mendoj se nuk mund për gjithçka të fajësojmë pandeminë.

Do të ndalesha edhe te faqja dhe tabela e rekapitullimit të shpenzimeve sipas kodeve ekonomike për K. K. Gjilan, përkatësisht te zyra e Kryetarit te kodi 13140 dhe 13141, në faqen që se ka, por po ta kishte do të ishte faqja 17, ku paraqiten shifrat e shpenzimeve jashtë vendit dhe mëditjet që janë rreth 4.500 euro, e duke e ditur se ka qenë kohë pandemie do të doja ta di, për cilat udhëtime dhe çfarë mëditjesh bëhet fjalë?

Po ashtu në të njëjtën faqe, te Inspeksioni, në kodin 13320, shpenzime tjera telefonike vala 900, përshkruhet shpenzimi prej 1000 eurosh që është një shpenzim për telefon, gati dyfish më i lartë me atë të zyrës së kryetarit, do të doja ta di si kanë mundur të shpenzohen kaq para, apo ndoshta Inspeksioni po kryen kontrolle me telefonata, apo ka kontakte jashtë shtetit, sepse tash përmes komunikimit me rrjete sociale, viber dhe tarifat lehtësuese që me sa di vlejnë për komunikim me zyrtarët komunal, më duket një shpenzim i madh.

Po ashtu te shpenzimet sipas kodeve ekonomike në faqen që do të duhej ishte 19, por nuk është, te kodi 14310, Dreka zyrtare kemi 7.420,19 euro, duke marrë parasysh kohën dhe pandeminë më duket një shpenzim relativisht i madh.

Menjëherë në të, në të njëjtën faqe në kodin 14410, shpenzimet e vendimeve të gjykatave kemi një shumë pre 44.135.93 eurosh, që më bënë ta nënkuptojë se përpos shumës së majme, komuna ka humbur në gjykata e që i bie se ka qenë e padrejtë.

Po ashtu do doja një shpjegim për kodin 22200 te faqja 23, **pagesat për përfituesit individual** në shumë prej 154,059.52 euro te shërbimet publike dhe te administrata 30,527.12 euro, që bëjnë shumën e përgjithshme prej 184, 586,64 euro, për çfarë përfituesish bëhet fjalë?

Dhe e fundit në faqen 24, te kodi 32000, **investimet në vijim** tek Urbanizmi, kemi shumën prej 100,681.81 eurosh për çfarë investimesh bëhet fjalë?

**Krenare Latifi Kqiku** - gjate seancës së kaluar kemi dhënë disa vërejtje dhe siç duket nuk po merren për bazë vërejtjet tona. Fillimisht vërejtja e parë për këtë raport 6 mujor është se mungojnë të gjitha projektet e financuara nga grandi apo të hyrat vetanake për periudhën 6 mujore.

Duke u bazuar në raportin financiar për periudhën janar-qershor 2020, buxheti i shpenzuar është vlera prej 11,590,252 euro, ku përfshinë rreth 40 % të buxhetit të planifikuar. Ku shpenzues të këtij buxheti serish janë 3 drejtoritë më të përfolura deri me tani, ajo e Shërbimeve Publike, Zhvillimi Ekonomik Si dhe drejtoria e Inspeksionit, këto drejtori si drejtoritë që edhe në vitin e kaluar kanë shpenzuar në total të gjithë buxhetin e planifikuar 100%, kurse sa i përket inkasimit të të hyrave vetanake po këto drejtori vitin e kaluar nuk kanë arritur të inkasojnë siç janë Shërbimet Publike vetëm kanë inkasuar 56 %, drejtoria Inspeksionit ka inkasuar 58%, kurse Zhvillimi Ekonomik ka inkasuar 141 %, ku në këtë drejtori pasqyrohet një rënie drastike ku në këtë 6 mujore shihet një mos inkasim te të hyrave vetanake të planifikuara. Inkasimi për këtë 6 mujor nga vlera e planifikuar prej 70,000 euro, Inspeksioni ka inkasuar vetëm 5914 euro apo vetëm 8.5 % të të hyrave vetanake.

Drejtoria për Shërbimeve Publike ne vitin 2020, është planifikuar vetëm 80,000 euro d.m.th 100,000 euro më pak se nga viti 2019- dhe në këtë 6 mujor, kjo drejtori nuk ka mundur të Inkasojë as 28 % apo në vlerë vetëm 21,956 euro. (as sa gjysma e vitit te kaluar)

Drejtoria e Inspeksionit për vitin 2020 ka planifikuar te hyra vetanake në vlerë prej 50,000 euro, kurse ka arritur të inkasojë vetëm 9520 euro apo në përqindje 19.4 %.

Pas gjithë kësaj që e përmendëm kur t’i marrim parasysh të gjitha drejtoritë për këtë 6 mujor, nuk kanë arritur të realizojnë as 25% të të hyrave vetanake.

Vërejtjet tona të vazhdueshme janë keq-menaxhimi i parasë publike dhe për këtë raport 6 mujor, po flasim konkretisht për këto drejtori dhe do t’i përmendim si vijon:

Drejtoria e Inspeksonit - për vitin 2020 ka planifikuar mallra dhe shërbime në vlerë prej 160,000 euro kurse ka shpenzuar vlerën prej 110,640 euro apo 70 % te Buxhetit të planifikimit përfundimtar për mallra dhe shërbime ku ne jemi ende ne 6 mujorin e parë.

Drejtoria e Shërbimeve Publike - për vitin 2020 ka planifikuar mallra dhe shërbime në vlerë prej 635,000 euro dhe ka shpenzuar për 6 mujor vlerën prej 265,411 euro ( 41% )
shpenzime kapitale ka planifikuar vlerën prej 1,810,157 euro kurse ka shpenzuar 739,649 euro ( 41% ).

Drejtoria Zhvillimit Ekonomik, për vitin 2020 ka planifikuar mallra dhe shërbime vlerën prej 75,000 euro, kurse në këtë 6 mujor ka shpenzuar vlerën prej 27,721 euro ( 37 % ), kjo drejtori shpenzime kapitale ka planifikuar vlerën prej 1,025,000 euro kurse ka shpenzuar vlerën prej 355,567 euro apo ( 35 % kurse ka inkasuar të hyra vetanake vetëm 8 % ) Si grup opozitar kemi vërejtjet tona ku siç e përmendëm më lartë nuk na janë prezantuar – fare projektet apo shpenzimet në mënyrë sintetike se si është shpenzuar paraja publike mallra shërbime por edhe shpenzime kapitale. Kërkojmë të shpjegohen shpenzimet apo prezantimi i Kodit 31120, Ndërtesa Administrative Afariste si dhe 31121 Objekte Arsimore - për çfarë behet fjalë tek këto kode në Drejtorin Zhvillimit Ekonomik.
Nga drejtoria përkatëse kërkojmë të na ofrojë projektet për kodet 31230, Ndërtimi i rrugëve Lokale vlera prej 125,000 dhe Kodi 31250 Kanalizimi vlera prej 122,673 euro, Kodi 32110-Rregullimi i lumenjve vlera prej 10,370 ( për arsye se po të njëjtat Kode ekonomike janë edhe në drejtorinë e Shërbimeve Publike me vlera të ndryshme).
Po me të njëjtat Kode-emërtime kërkojmë të na prezantohen edhe projektet e drejtorisë së Shërbimeve Publike ku kodi 31230- Ndërtimi i rrugëve lokale është në vlerë prej 422,094 euro dhe kodi 31250-kanalizimi ka vlerën prej 35,727 euro, kurse Kodi 32110- Rregullimi i lumenjve kap vlerën prej 10,000 euro

Po ashtu kërkojmë sqarim edhe nga drejtoria e Administratës së Përgjithshëm për Kodet 31650- makine fotokopjuese dhe kodi 31690- Pajisje të tjera.. ( na tregoni me konkretisht për çfarë pajisje të tjera bëhet fjalë).

**Arijeta Rexhepi** – në lidhje me raportin financiar kam disa pyetje faqe 9 është buxhet shtesë me vendime të qeverisë së Republikës së Kosovës, financim nga huamarrja në bazë të marrëveshjes mirëkuptimi në mes të Ministrisë së Arsimit dhe komunës së Gjilanit në vlerë prej 105320€. Të na shpjegoni me saktë për çfarë huamarrje bëhet fjalë dhe pse ato mjete janë ndarë në kategorinë mallra dhe shërbime si dhe në shpenzime kapitale, sidomos te kategoria mallra dhe shërbime sa ka qenë e nevojshme të merren nga huamarrja duke pasur parasysh buxhetin e vetë të komunës së Gjilanit. Po flasim për një buxhet i cili është i realizuar në një kohë mjaftë të vështirë për shkak të pandemisë situata është edhe më tepër duke u vështirësuar.

Kurse te drejtoria e Zhvillimit Ekonomik e cila duhet t’ju dal në ndihmë qytetarëve sidomos ekonomive të vogla për shkak të mbylljes së tyre shkaku i mos punës që e kanë kohën e fundit, kur kjo drejtori shumicën e parave të saj sidomos të shpenzimeve kapitale në vlerë prej 355367 €, i ka shpenzuar kryesisht në rregullim të rrugëve, kanalizim dhe rregullim të lumenjve, të njëjtat pagesa janë bërë edhe nga drejtoria e Shërbimeve Publike. Pra është e rëndësishme që Zhvillimi Ekonomik tani të merret me Zhvillimin Ekonomik të komunës. Për shkak të gjendjes që jemi ashtu që të ketë mundësi që drejtpërdrejt t’ju ndihmoj qytetarëve e jo të bëhen shpenzime sikur këto që i përmenda.

**Riza Abdyli** - duke e ditur gjendjen në të cilën jemi unë për dallim nga kolegët e mi nuk do të ndalem në shifra, dua të ndalen te një shqetësim shumë të madh që e kemi si qytetarë, shqetësimi ynë është te të hyrat vetanake ku ne gjithsesi jemi të varur edhe nga buxheti qendror i Republikës së Kosovës dhe si shqetësim qytetar i imi është se duke filluar nga presidenti, qeveria, ministrit e te poshtë nuk e kanë kryer punën në mënyrën më të mirë të mundshme, sepse ne sot kemi edhe ngatërrime në kodet buxhetore, sa i përket shpenzimeve në komunën tonë kanë ndodhur shpenzime të pa matura edhe pse shpenzimet në raport janë të paraqitura në mënyrë sipërfaqësore, nuk është fajtor përgjegjësi i financave që është këtu sepse përgjegjësit më të mëdhenj pas kryetarit të komunës jemi ne këshilltarët komunal që e votojmë një buxhet pa projekte, ne nuk duhet të kërkojmë nga përgjegjësi financiar se ka kanë shkuar mjetet, defekti është te ne unë po bëhem vet kritik nuk e di si votohet buxheti në komuna tjera. Po në komunë e Gjilanit nuk do duhej të votohet një buxhet pa plane. Sepse nuk jemi në dijeni se kah po shpenzohen ato para që janë në dispozicion. Vërejtja ime në këtë raport është për zyrtarët komunal që nuk kanë qenë shumë të matur në shpenzimin e parasë publike, unë çdo investim kapital në këtë kohë pandemie e kisha ndërpre këta vendim është dashur ta merr qeveria jo komuna. Mendimi im është se është dashur që të ndihmohen ekonomit e vogla mos të falimentojnë rrezik i madh është se gjatë gjashtëmujorit të dytë që edhe sektori publik të ngeli pa paga. Kërkoj nga drejtorët që të jenë të matur në shpenzime sidomos gjatë kohës së pandemisë.

**Ilmi Limani** – te investimi dhe realizimi i të hyrave faqe 5 mirë është më lexua këtu thotë krahasimi në mes të realizimit të vitit 2019 dhe 2020, krahasimi mes dy viteve është 59.08 janë realizuar të hyrat këtë vit krahasuar me vitin e kaluar. Pse nuk janë realizuar të hyrat sepse të hyrat ditore kanë qenë 4 € se janë lëshuar 4 certifikata nuk ka pas qytetarë që kanë qenë të interesuar të kryejnë shërbime pa krye shërbime qytetarët nuk arrijmë edhe të kemi buxhet. Ajo që e tha Riza pajtohem plotësisht me te se 95% ashtu është. Nëse jeni të interesuar unë mund t’i gjej të gjitha faturat këtu mund t’i paraqes edhe në ekran dhe kod për kod ju , kjo kërkon kohë diku 5 deri në 6 orë pyetjet që ju i keni bërë të ju përgjigjemi, e juaja është të vendosni.

Duhet ta dini se kategoria e shpenzimeve dhe kodi i projekteve janë të ndryshme, kodi i projekteve është 5 shifror e është edhe më ndryshe këto që janë paraqitur nga ana e jonë janë kategori ekonomike se nga kush paguhet kanalizimi nga Administrata është kanalizim. Arbër Ismajli unë pash se nuk pati shumë pyetje nga anëtarët e Kuvendit para se të hyhet në analiza duhet dhënë disa sqarime. 13140 ishte pyetja e parë janë katër bileta tri kanë qenë nga viti i kaluar janë bartur sivjet për pagesë, këtë vit kemi vetëm një biletë. 13141 janë mëditje që janë marr nga zyrtarë e komunës. 13320 janë mbushjet telefoni që i marrin inspektorët 14310 për ketë periudhë janë 8395 € janë shuma të vogla që janë për Flaken e janarit dhe disa manifestime tjera, vendimet gjyqësore janë 73260 kanë ndodhur kryesisht te drejtoria e Arsimit ka edhe vendime te kryetari, vendimet kur shkojnë për t’u ekzekutuar në qeveri ata nuk na pyesin neve se ku i marrin mjetet po në cilin kod gjejnë mjete aty edhe i marrin disa rrënime nga vitet paraprake, unë në KPF i kam ftuar anëtarët e partive politike që të vinë në zyrën time dhe për secilin shpenzim që është bërë të njoftohet në detaje.

Sa i përket shpenzimeve që u përmendën në Shërbime Publike ju siguroj se ato mjete janë të drejtorisë që janë shpenzuar për pandemi dhe çështje tjera.

Te rrjeti i kanalizimeve nëse punë kryes është drejtoria e Shërbimeve Publike ajo edhe i paguan mjetet kurse në rast së është bashkëfinancim Ministri Komunë, atëherë shpenzimet kryhen nga drejtoria për Zhvillim Ekonomik, planin kontabël nuk e bënë komuna por bëhet nga MEF dhe kodet, ne nuk mundemi me i ndryshua.

Huamarrja është kjo huamarrje nga ministria e Arsimit në bashkëpunim me bankën botërore nuk është nga komuna që janë ndarë për 7 shkolla në komunën e Gjilanit.

**Fitim Guda** - duhet të kemi konsideratë pak para 6 muajve nga drejtori i financave na tha se ekonomistët është mirë të vinë dhe të shohin se si shkon puna e buxhetit, unë jam ekonomist dhe 98% nuk e di se si shkojnë këto punë mos të bëhen debate koti. Për të diskutuar për buxhetin duhet të jesh njohës i mirë i kësaj problematike. Propozimi im është që secili grup parlamentarë të ketë njeriun e vetë i cili i njeh mirë financat dhe të paraqet vërejtjet dhe sugjerimet rreth raportit. Ne po merremi me tema që janë totalisht jashtë raportit.

**Shpresa Kurteshi Emini** -secili anëtarë i Kuvendit i ka njohurit e veta sipas asaj që hulumton.

**Nevzad Isufi** – nga ajo që doli tash është se gabimisht po vinë çështjet për t’u diskutuar këtu në Kuvend sepse nuk paska nevojë nëse nuk je ekspert i një fushe ne po i referohemi shifrave të një raporti i cili është obligim për t’u sjellë për diskutim këtu dhe është temë për debat unë nuk isha në dijeni për disa shpenzime se kah kanë shkuar me sqarimin e zyrtarit financiar mësova se qenkan borxhe të vitit të kaluar. Ne duhet të kërkojmë shpjegime për secilin kod ku kemi dyshime, nëse ju e vlerësoni se ky raport nuk duhet të sillet në Kuvend mos e sillni fare.

**Shefik Surdulli** - për zyrtarin e financave i cili raportoi për raportin financiar janar – qershor 2020, kam respekt dhe konsideratë për punën e tij profesionale, meqë edhe e njoh personalisht nga bashkëpunimi im me të në të kaluarën, por nuk kam respekt për kolegun Fitim Guda i cili, me diskutimin e tij na nënçmoi të gjithë të tjerëve, me atë vlerësim të tij nën çdo nivel.

 **Riza Abdyli** – është e drejtë e çdo këshilltari komunal që ta paraqesë mendimin e tij dhe z. Ilmi Limoni është për ta sqarua sepse ne nuk jemi të gjithë të pa gabueshëm janë 35 këshilltarë nuk jemi të të njëjtit profesion dhe dallojmë edhe si karaktere, qasja nga kolegu Fitim, ishte qasje e gabueshme.

Ky Kuvend deri me tash ka pas qasje shumë parimore, kohëve të fundit jemi degraduar shumë sa që unë e pranoj edhe vetë. Lus këshilltarët që ta kursejmë njeri tjetrin pavarësisht partive politike dhe bindjeve politike, secili anëtarë që është prezent këtu, ka dëshire të jap një pozitivitet gjatë diskutimeve që i bënë.

**Krenare Latifi Kqiku** – unë personalisht nuk e paskam ditur që z. Guda, me profesion është ekonomist me që është ekonomistë ai duhet që më së paku të na kritikoj edhe neve, secili ekonomist duhet t’i lexoj këto shifra t’i analizoj aq sa ka mundësi dhe më se paku i takon atij të na kritikoj neve, ky është raport financiar dhe ne duhet të merremi me këto shifra.

**Burim Berisha** – bazuar në raportin që e paraqiti zyrtari për financa vërtet është një gjendje shqetësuese unë vetëm kisha pas një apel te të gjithë këshilltarët komunal që ne së bashku të bëhemi një shembull i mirë në qytet dhe të shkojmë ta paguajmë të gjithë tatimin në pronë njëjtë vlen edhe për zyrtarët që janë në punë ta paguajnë tatimin në pronë sepse vërtet gjendja është e keqe.

**Shemsedin Ramushi** – kolegu Fitim tha se me raportin të merren ekonomistët unë ekonomist jam por sot nuk do të flas si ekonomist. Raporti financiar 6 mujor që është para nesh nënkupton të gjitha të hyrat, të dalurat dhe shpenzimet që kanë ndodhur për 6 muaj, unë kujtoj se drejtoria e financave mirë i ka përfshirë të gjitha këto, është një raport shumë i mirë. Të gjitha pyetjet që i bëjnë këshilltarët e kanë të drejtën për të informuar drejtë. Pavarësisht profesionit që e kanë. Pak u hidhërova në Fitimin se tha se është ekonomist dhe tha se 98% nuk po e kupton buxhetin, atëherë Fitimin po i bie me ngel. Zyrtari financiarë na është përgjigjur drejt në pyetjet që u bënë për të tjera mundemi të informohemi nëse na intereson në drejtorin për Buxhet dhe Financa.

**Arijeta Rexhepi** – ne këtu përfaqësojmë qytetarët dhe jemi të një grupi politikë, shumica prej nesh ne grupe politike kemi përfaqësues edhe në komitete ku kemi edhe përfaqësues të cilët i shtjellojnë secilën pikë të secilës drejtori veç e veç pra marrim mendime edhe të ekspertëve dhe vijmë këtu edhe i shtjellojmë mos mendoni se nuk sjellim edhe ide të të tjerëve nuk janë këto ide tona personale.

**Ibish Ibishi** – e falënderoj zyrtarin për përgjigjet që i dha, nuk do të thotë që ne të gjithë të jemi ekonomista, po ne jemi këtu për të pyetur për ato që na interesojnë, e drejtorët duhet të na përgjigjen, nuk është e drejtë të na nënçmoj askush në atë formë qysh e bëri Fitimi, ai duhet të kërkoj falje.

**Avdyl Aliu** – shumica nga ne në këtë Kuvend nganjëherë kemi gabuar po mos të bëhet e madhe kjo punë nëse dikush është ndier i fyer nga Fitimi, atëherë shprehim keqardhje si grup parlamentar i LDK-së.

**2.4 Draft Rregullore për procedurën e ndërtimit të objekteve me karakter të përkohshëm në pronat e personave fizik dhe juridik**

**Bekim Bajrami-** ne e kemi proceduar në Kuvend një Rregullore me të cilën rregullohen procedurat për ndërtimin e objekteve me karakter të përkohshëm në pronat e personave fizik dhe juridik, është një rregullore që zbatohet në dy komuna të Kosovës në Prishtinë dhe Ferizaj dhe kjo rregullore edhe për komunën tonë është më se e nevojshme, kjo Rregullore ka qenë në dëgjim publik për dy javë rresht dhe secili ka pasur mundësinë që të vij dhe të jap komentet rreth kësaj Rregulloreje.

 Kjo Rregullore ka të bëjë më dhënien e lejes së përkohshme deri sa të bëhet rregullimi i planifikimit hapësinor për të vazhduar tutje. Prona duhet të jetë e rregulluar mirë për t’u pajisur me leje këto i nënshtrohen ligjit, kritereve urbanistike po edhe procedurave tjera nëse paraqitet nevoja edhe ndikimit në mjedis. Deri te kjo rregullore kemi ardhur pasi që kemi pasur shumë kërkesa nga qytetarët ku janë të mbuluar me plane, është bërë kohë e gjatë që kemi bërë plane dhe nuk është bërë implementimi i planit dhe janë mbajtur peng qytetarët dhe bizneset. Shfrytëzimi i pronës është 40% kriter, leja jepet deri sa të vij rregullimi i hollësishëm i planit rregullues. Distancat e ndërtimit m’varësisht nga objektet tjera që janë aty, investimet i bartin qytetarët për eliminimin e ndërtimeve kur të vij koha e largimit të objekteve i bartin qytetarët.

**Burim Berisha** – vërtet është një Rregullore shumë e mirë e cila neve si komuna na mundëson që të jemi bashkë me komunat tjera që t’i japim ndihmë bizneseve dhe kërkesave të qytetarëve për çështje të tilla e cila do t’i ndihmoj kryesisht bizneset, ne si këshilltarë pas vendimit që do ta marrim besoj se ka me u vërejtur një trend pozitiv, ku në këtë kohë pandemie ka me pas shtim ta aktiviteteve biznesore dhe shtim të numrit të bizneseve. Ne si grup i këshilltarëve të LDK-së, e përkrahim këtë Rregullore me përjashtim të nenit 9 . 3 dhe nenit 11.4 të cilat nene duhet të largohen.

**Nevzad Isufi** – gjithashtu edhe unë mendoj se është një Rregullore e mirë e cila u mundëson qytetarëve që të shfrytëzojnë pronat e tyre për biznese të caktuara, unë do të ndalem të neni 12.2 i cili e cakton afatin minimal në tërheqjen e vërejtjes, në eliminimin e objektit të përkohshëm e nuk e cakton atë maksimal e nganjëherë kjo m’varet prej kategorisë së objekteve derisa është dashur të limitohet edhe pjesa tjetër një afat edhe për objekte me karakter pak më të gjerë. Dhe të përqindja e shfrytëzimit kisha thënë se është pak e vogël për shkak se ne kemi edhe objekte të karakterit të përhershëm me një përqindje shumë më të madhe ndërsa këto me karakter të përkohshëm i keni lënë vetëm më 40% të jetë një harmonizim me objektet e karakterit të përhoshëm, mendoj se duhet rritet 60%.

**Riza Abdyli-**edhe unë konsideroj se është një Rregullore e cila i është dashur edhe më herët në komunës së Gjilanit, mirëpo edhe unë njësoj sikurse kolegët i kam disa vërejtje: konsideroj se kjo Rregullore është e mangët duhet të plotësohet edhe më shumë. Dy pyetje konkrete i kam për drejtorin.

1. Sa keni menduar që të jetë tarifa e pagesës për këto objekte të karakterit të përkohshëm? 2. Nuk e pash diku që është paraparë që dhënia e tokës në shfrytëzim të jenë të pajisur edhe ata me leje të përkohshme duhet edhe kjo të shtohet sepse toka jepet me qira dhe nuk është pronë e atij personi. Pajtohem edhe për nenin 9.2 që nuk kisha thënë të hiqet po të ndryshohet dhe pika 9.3 shfrytëzimi të jetë më i madh sepse kemi të bëjmë me një leje të karakterit të përkohshëm dhe jam që t’u jepen ma tepër favore meqë janë të përkohshme.

**Shefik Surdulli** - Draft Rregullore për procedurën e ndërtimit të objekteve me karakter të përkohshëm në pronat e personave fizik dhe juridik. Kam vërejtje në nenin 7 pika 1. ku thuhet: lejet ndërtimore me karakter të përkohshëm, kanë afat të caktuar kohor. Unë mendoj se këtu duhet të përcaktohet afati kohor, në mënyrë që investitori, pronari të mos pësoj humbje të investimeve të tij, nëse ndryshojnë rrethanat e lejes së ndërtimit, sipas pikës 7.2.2 të po këtij neni. Ta zëmë, nëse investitori ka një afat kohorë të caktuar, ai në bazë të atij afati bënë planifikimin për investimet e tij. Po nëse, atij i ndërpritet leja e shfrytëzimit të atij ndërtimi, pikërisht sipas pikës 7.2.2, më herët se sa ai ka planifikuar, ta zëmë, pas një viti të ndërtimit, atëherë investimi i tij është i dëmtuar. Prandaj duhet të përcaktohet afati si dhe kushtet nëse ndryshojnë rrethanat sipas nenit 7.2.2.

**Erlehta Osmani** – dua një sqarim të vogël te neni 8 më saktë pika 8.7, në cilat kushte lejohet ndërtimi i katit shtesë mbi objektin ekzistues përdhesë.

**Bekim Bajrami** – tarifat ju nënshtrohen lejeve të rregullta dhe janë të njëjta Rizë. Ndërsa sa i përket shfryzutshmërisë që e kemi cekur këtu 40% do të shikohet mundësia e rritjes me kolegët në drejtori meqë përfitues do të jenë bizneset. Te neni 9.3 që u përmend nga Burimi, nuk është ndonjë nen i cili do e mos duhet të jetë në Rregullore dhe neni 11.4 edhe ky nen nëse kërkoni të hiqet nuk paraqet ndonjë problem. Afati 8 ditë pse është dhënë një rregullore që e kanë në inspeksion, jemi koordinuar edhe me atë Rregullore besoj se mos është 8 deri në 30 ditë do të sigurohem mirë me drejtorin e Inspeksionit. Sa i përket Shefikut, rregullorja e ka afatin deri sa të realizohet plani rregullues, deri në atë kohë është leja e paraparë. Te Erlehta nëse ekziston një objekt që është funksional dhe donë me e zgjerua biznesin mund të mendoj edhe për një kat sipër katit përdhesë, duke mos i prekur kushtet urbanistike.

**Arbër Ismajli** – unë e pash se kemi të bëjmë më një Rregullore të mirë, por për një kohë shumë të shkurt u vërejtën disa ndërhyrje normal ndërhyrje të mira dhe të arsyeshme, konsideroj se pasi që është kuvendi javën e ardhshme, ju si drejtor dhe hartuesit e kësaj Rregullore të uleni dhe të diskutoni me shefat e grupeve parlamentare dhe pas harmonizimit të qëndrimeve ta sjellni në kuvend për miratim nëse jeni dakord.

**Shpresa Kurteshi Emini** nënkryetari kërkoi që t’i japim kohë kësaj rregullore deri në seancën e radhës pas harmonizimit të saj nga ana e hartuesve të kësaj rregulloreje dhe Grupeve parlamentare? Apo shkojmë me ndryshimet?

**Bekim Bajrami** – këto ndryshime që u propozuan besoj se brenda ditës do të inkorporohen në rregullore ju kisha sugjeruar që kjo të kaloj sot.

**Riza Abdyli** – pajtohem me propozimin e nënkryetarit që të jetë për seancën e radhës, sepse ne sot nuk mundemi të japim më të mirën e mundshme. Ulemi se bashku me grupet edhe me njerëzit e këtyre fushave që i kemi ne në parti politike dhe vijmë me propozimet tona konkrete pas dy apo tre dite unë nga fillimi thash se kjo Rregullore duhet të plotësohet, sepse është shumë e nevojshme për me pa komuna një Rregullore të tillë unë jam për me u shty vetëm të jetë një rregullore e mirëfilltë.

**Nevzad Isufi** -unë jam për të dyja variantet për me kalua ose ta shtymë ose ndërkohë të harmonizohet.

**Avdyl Aliu-** unë mendoj se kjo rregullore është punuar mjaftë janë marr edhe praktika nga komunat tjera sot e kemi mundësin me i dhënë rast të gjitha vërejtjeve të paraqiten sot dhe sot ta përkrahim në parim sepse seancat po i kemi të ngarkuara me pika të rendit vazhdimisht po vijnë pika, kështu që jam që sot, kjo të përkrahet në parim.

**Xhelal Hajrullahu** – dua një sqarim se si vijnë rregulloret për miratim në kuvend sepse e njëjta Rregullore qenka miratuar në Kuvendin e Prishtinës me datën 29 12.2014. e gjitha është e njëjtë dhe nuk ka ndryshime në as një nen.

**Sadri Arifi** – më shumë marrin komunat tjera nga ne akte se sa ne që marrim nga ata edhe nuk është marre me i marr edhe me i shikua.

**Shefik Surdulli-** duhet të inkorporohet te neni 12 i kësaj rregulloreje si në vijim: neni 12.1: «Kur plotësohen rrethanat e parapara sipas nenit 7 të kësaj rregulloreje për shfuqizimin e lejes për objekt të përkohshëm me përjashtim të pikës 7.2.2 për të cilën duhet merren parasysh investimet e pronarit në mënyrë që mos të dëmtohet ai.

**Shpresa Kurteshi Emini** nga ajo që unë i mora nga diskutimet u tha se neni 9.3 të largohet neni 11.4 të largohet neni 12.2 nga 8 ditë të rritet në 30 ditë, pikat tjera nuk preken 9.1 duhet të rritet nga 40% në 60%. Me këto që u cekën me lartë po e hedh në votim pikën 2.4 kush është për, do të harmonizohet edhe pika 12.1 me nenin 7që u propozua nga Shefiku:

**Për votuan anëtarët e Kuvendit prezent unanimisht votuan pikën 2.4 me 26 vota për**

**Draft Rregullore për procedurën e ndërtimit të objekteve me karakter të përkohshme në pronat e personave fizik dhe juridik.**

**2.5 Propozim vendimi për këmbimin e pronës private me pronën Komunale sipas PRRU “Gllama” dhe PRRU “Dheu i Bardh-1” ZK Gjilan**

**Salih Fazliu** - sipas planit Rregullues “Gllama” dhe planit Rregullues “Dheu i Bardh 1” komuna e Gjilanit me vendimin 0116185864 datë 12.12.2012, ka miratuar vendimin për miratimin e planit rregullues Urban “Gllama” në bazë të këtij vendimi pika 7 e këtij vendimi thotë: pikat e përfshira në këtë plan e te cilat janë të destinuara për objekte publike dhe objekte të infrastrukturës komunale e që nuk janë pronë komunale shpallen me interes të përgjithshëm në plotni sipas ligjit në fuqi. Parcelat numër 416-15-6 dhe 416-9 të pronarit privat Selatin Sula të përfshirë në këtë Plan Urbanistik këto parcela janë destinuar për rrugë sipërfaqja është 342m2 tash rruga është në pronat e të lartpërmendurit. Rruga është kryer në qershor të vitit të kaluar, pronari është interesuar dhe ka ardhur te ne dhe ka kërkuar se si mund të kompensohet, ne i kemi thënë se kjo bëhet përmes shpronësimit dhe këmbimit të pronave. Pronari ka shpreh dëshirën që të kompensohet me një pronë tjetër komunale, ne si pronë komunale e kemi identifikuar një pjesë të parcelës nr.5176/3 e cila ka një sipërfaqe 32795m2 kjo parcelë përfshihet në pjesën e “Dheut të Bardh1” gjinden afër njëra tjetrës një pjesë e kësaj prone komunale është e destinuar për banim individual para se të bëhet këmbimi i pronave bëhet vlerësimi se sa sipërfaqe do të jepet nga ana e komisionit, në bazë të ligjit për këmbim, komuna ka të drejtë të bëjë këmbimin e pronës me personat fiziko juridik me qëllim të përmbushjes së interesit publik, kjo është edhe në përputhje me planet zhvillimore komunale.

**Nehat Osmani** – kjo pikë është shqyrtuar edhe në Komitetit për Kadastër dhe Pronë, ku edhe unë jam anëtarë i këtij komiteti ne si subjekt politikë së bashku edhe me kolegët tjerë të subjektit që e përfaqësoj jemi të mendimit se komuna duhet ta ruaj pjesën e pronës së vetë mos të bëjë këmbim e pronës me pronë, por atë ta bëjë përmes kompensimit financiar, sepse komuna ka shumë pakë hapësira që janë pronë komunale. Mendoj se kjo duhet të bëhet përmes planifikimit buxhetor nga ana e komunës. Është mirë që kjo çështje të parashihet në të ardhmen nga drejtoria, që kompensimi të behet me mjete financiare jo më me pronë publike. Unë në komitet kam pas qëndrim neutral ndaj kësaj pike sepse kemi kërkuar që të ruhet prona publike.

Kurse sot pas sqarimeve nga ana e drejtorit mund të votojmë pro.

**Shemsedin Elezi** – nga takimi i djeshëm i Grupit të LDK-së është konstatuar se ky është një interes publik dhe jemi pajtuar që parimisht ta përkrahim këtë këmbim të pronës.

**Afërdita Balaj Ajdini** – unë në emër të asaj lagje nëse e kaloni këtë pikë do t’ju kisha falënderuar sepse edhe unë jetoj në atë lagje.

**Shemsedin Ramushi** – edhe unë jam që të bëhet kompensimi pronë me pronë, sa u informova ajo rrugë është shtrua atje, edhe ne duhet ta përkrahim.

**Bujar Nevzati** – pyetja ime është a ndërrohet metër për metër drejtor, apo duhet të jepet më shumë?

**Arta Nuhiu Haziri** -shumë mire kështu, që edhe ne si grup i japim mbështetjen tonë kësaj pike.

**Shefik Surdulli** -pyetja ime për drejtorin e Gjeodezisë dhe Kadastrit. Përderisa Komuna nuk ka mundësi tjetër për kompensim (në mjete financiare), kjo është forma e vetme për t’i kompensuar pronarët e tokave në të cilat komuna ka ndërtuar – asfaltuar rrugë. A e dini edhe sa rrugë tjera ka të asfaltuara në prona private, e që komuna akoma nuk i ka kompensuar pronarët?

**Salih Fazliu** – Plani Rregullues Urban i cili është miratuar në vitin 2012 përfshin 18 hektar sipërfaqe në këtë pjesë ka shumë pak prona komunale të gjitha sipërfaqet që shpallen për interes publik që janë pronë private kompensimi i menjëhershëm është barrë shumë e madhe për komunën, komuna në këto raste ka shkua hap pas hapi atu ku është punuar është krye edhe kompensimi i pronave private. Unë nga këtu i falënderoj të gjithë ata qytetarë të cilët nuk i kanë penguar punimet që kanë ndodhur për interesa publike njëherit dua të potencoj se ka individ që e kanë fal parcelën e tyre për interesa publike.

Vlerësimi bëhet pas miratimit të Vendimit, i cili vendim i dërgohet komisionit në kuadër të departamentit të Tatimit në Pronë i vetmi autoritet i njofton me ligj i cili e bënë vlerësimin e pronave të paluajtshme për nevoja të shpronësimit dhe të këmbimit, ata na japin aktet e vlerësimit dhe në në bazë të atyre akteve veprojmë.

 **Shpresa Kurteshi Emini – po e hedh në votim Propozim vendimi për këmbimin e pronës private me pronën Komunale sipas PRRU “Gllama” dhe PRRU “Dheu i Bardh-1” ZK Gjilan 26 vota për të tjerat abstenime miratohet pika 2.5**

* 1. **Propozim vendimi për kompensimin e Komisionit për ndarjen e bursave**

**Sadri Arifi** – në të kaluarën kemi pasur vendime të natyrës së njëjtë të kompensimit dhe ju e dini se ne kemi shkuar në mënyrë ekuivalente me mënyrën e njëjtë të pagesës së anëtarëve të komiteteve ky komision e ka kryer një punë shumë të madhe e ka bërë ndarjen e 99 bursave me një vendim i ka ndarë 75 me një vendim tjetër i ka ndarë 4 dhe një vendim tjetër ka ndarë 20. Me që jemi në kohë pandemie besoj se do të jeni të kujdesshëm në ndarjen e kësaj shume. Unë ju kisha propozuar që shuma të jetë 250 euro për secilin anëtarë të komisionit, pavarësisht takimeve një shumë paushalle.

**Gentrit Murseli** -si anëtarë i komisionit për ndarjen e bursave komunale për student kam për obligim të sqaroj të gjitha aktivitetet e komisionit gjatë punës që është bërë;

Unë kam kërkuar që nga viti 2018 të filloj iniciativa për ndryshimin e kritereve, angazhimi i komisionit ka filluar me punë nga momenti që është votuar nga Kuvendi i komunës dhe fatmirësisht kriteret u votuan me konsensus të plotë nga të gjitha subjektet politike. Vendimi tjetër ka qenë shtyrja e afatit për aplikim në mënyrë që studentët të kryejnë vitin akademik të rregullt procesi ka qenë shumë transparent dhe numri i studentëve ka qenë më i madhi deri më tani për marrjen e bursave kanë aplikuar mbi 300 student dhe përfitues kanë qenë 1/3 prej tyre. Sistemi i përzgjedhjes ka qenë sistem kompjuterik dhe ka pamundësuar çdo ndërhyrje eventuale, dëshmi e kësaj është numri minimal të cilët janë ankuar janë zhvilluar mbi 20 takime jo formale, zyrtarisht i kemi prezantuar vetëm 7 takime e kemi pasur parasysh se pagesa nuk do të bëhet në bazë të takimeve. Personalisht mua nuk më takon që të propozoj shumën e as që dua të diskutoj për këtë cila do shumë që të jetë unë kam deklaruar se shumën time do ta ndaj me familjet në nevojë.

**Festa Shabani** – mendoj se secili komision që formohet nga Kuvendi është mirë që të na ofroj një raport për punën që është bërë nga ai komision, para dy viteve pata propozuar që në komisione të jemi të përfshirë edhe ne si anëtarë të Kuvendit dhe meqë ne marrim pagë dhe mëditje kontributi ynë të jetë në mënyrë vullnetare. Siç e përmendi edhe Sadriu, në këtë kohë që jemi nuk është mirë që të ndahet një shumë simbolike, mendoj se më mirë shuma e mjeteve të ishte ndarë për familjet në nevojë. Shpeshherë kemi hasur që në komisione përfshihen të njëjtit anëtarë dhe ndoshta brenda një viti marrin pjesë në shumë komisione, pyetja ime është pse nuk i lejojnë që edhe aktivistet të marrin pjesë në ato komisione. Vërtete komisioni e ka bërë një punë shumë të mirë i përgëzoj për punën, u propozua që shuma të jetë 250 € për anëtarë, mendoj se kjo shumë është e madhe duhet të jetë më e vogël.

**Arta Nuhiu Haziri** – sa i përket punës së komisionit e them me përgjegjësi të plotë se është bërë një punë me përpikëshmëri duke caktuar kriteret dhe duke analizuar mirë të gjitha aplikacionet e studentëve, sa i përket pagesës mendoj këtij komisioni i takon një pagesë e dinjitetshme vërtet është bërë punë e dinjitetshme dhe nuk ka pasur asnjë ankesë te ky komision. Për këto takime e që janë 7 duhet të bëhet pagesë e dinjitetshme.

**Riza Abdyli** – me erdhi mirë kur e dëgjova Gentritin, përfaqësuesi ynë që ka qenë nga PDK vërtet e ka kryer punën mirë dhe profesionalisht ka qenë i përgatitur është mirë që edhe në komisionet tjera të dërgojmë njerëz që vërtet janë të përgatitur profesionalisht, sa i përket pagesës jam që kuvendi mos të shndërrohet në një lloj pazari jo kaq po aq, shumica që kanë qenë në atë komision e kanë një pagë të rregullt propozimi i Sadriut mendoj se një propozim modest t’u e pas parasysh edhe kohën edhe gjendjen që jemi u përmend që pagesa të jetë e dinjitetshme nuk mundemi ne një anëtari që ka qenë në një komision t’ja rregullojmë çështjen ekonomike. Unë jam që shuma të jetë 250€ mendoj se është një shumë mesatare me të cilën shumë besoj se do të jenë të gjithë anëtarët e komisionit.

**Xhevat Demiri-** që nënkuptojmë me 20 takime 7 të efektshme, 13 të pa efektshme?

**Nevzad Isufi** – edhe unë mendoj se ja vlen që një punë e mirë të jetë edhe shkruar që kolegët që kanë punuar mirë vërtet me i përkrah e di se kemi diskutuar për kriteret dhe për ndryshimet e tyre ajo që u tha duket se është punuar meqë nuk ka pasur vërejtje dhe ankesa kjo punë është për t’u përgëzuar në KPF është thënë se vendimi e ka një të metë duhet të përmirësohet dhe nuk është përmirësuar edhe unë jam që kompensimi të jetë paushall, u përmend edhe forma vullnetare edhe unë e përkrahi u përmend edhe paga e dinjitetshme gjë që edhe ne që jemi këtu e dimë se sa është e dinjitetshme kjo pagesë. Nuk është në rregull që disa komisione që kanë qenë më herët dhe nuk janë kompensuar e disa të kompensohen nuk duhet të bëhet pagesa në formë selektive.

**Burim Berisha** – unë si kryetar i komisionit të bursave i përshëndes të gjithë anëtarët e komisionit të cilët e kanë kryer punën shumë me nder dhe me profesionalizëm, ka qenë një grup shumë kompakt , vërtet ndoshta ne kemi pasur ndoshta edhe mbi 20 takime janë shënuar vetëm 7 takime për arsye se rezultatet në këto 7 takime kanë qenë efektive. Unë si kryetar i komisionit nuk merrem me shumën për pagesë është çështje e Kuvendit që duhet ta caktoj shumën. Nëse një komision më parë është paguar duhet edhe ky komision të paguhet, puna nuk është bërë këtë vit, por është bërë vitin e kaluar.

**Mimoza Kadriu Qerimi-** sa herë vjen puna e pagesave të komisioneve Kuvendi është në një pozitë shumë të vështirë, propozoj që kjo çështje njëherë e përgjithmonë të rregullohet, të caktohet një vlerë e kompensimit vërtet është punë shumë e ndjeshme sa i përket pagesës konsideroj se është një vlerë minimale do të ishte mirë që të jetë një shumë pak më e madhe në mënyrë që në të ardhmen edhe njerëz profesionist do të ishin inkurajuar që të marrin pjesë në këto takime. Propozimi im është që të paguhen me nga 50€ për takim sepse nuk janë shumë.

**Shefik Surdulli**- pavarësisht që ndodhemi në kohë pandemie, unë mendoj se komisioni komunal për bursa, ka punuar intenzivisht dhe duhet një kompensim më të dinjitetshëm. Propozoj shumën prej 300 euro për secilin anëtar të këtij komisioni.

 **Festa Shabani** - mendoj se shuma prej 250€ nuk është e vogël duke e llogaritur që paga mesatare është 170€ për 7 takime 250€ nuk janë pak.

**Bujar Nevzati-** propozoi që shuma paushall të jetë 300€.

**Gentrit Murseli** – mund të them se falënderimi më i madh si komision është nga prindërit dhe studentët, nuk desha që në fillim me u krahasua me komisionet tjera, sepse ato komisione nuk kanë pasur të hartojnë kritere e kanë kryer punën e tyre dhe janë paguar më shumë se ky propozim që tani është për komisionin e bursave. Një përgjigje për doktorin ne i kemi përmendur 7 takime zyrtare për arsye të 7 vendimeve që i kemi marr të tjerat takime nuk janë përmendur. Sado që të merret vendim për shumën nuk është e rëndësishme për ne.

**Sadri Arifi** – unë e propozova shumën 250€ dëgjova për një pagë të dinjitetshme nuk është në rregull që një anëtar i komisionit të merr sa një bursë e studentit që është ndarë.

**Shpresa Kurteshi Emini** – respekt për punën e të gjitha komisioneve që është bërë sa i përket kompensimeve të komiteteve dhe kuvendit, sekretaria e Kuvendit i ka të gjitha shënimet për ata që kanë dilema.

**Po e hedh ne votim propozimin që shuma paushallë të jetë 250€ kush është për?**

**Me 23 vota për të tjerat abstenime miratohet shuma prej 250€, për kompensim e anëtarëve të komisionit për ndarjen e bursave.**

* 1. **Propozim vendimi për ndryshimin dhe plotësimin e Vendimit për emërimin e Komisionit Komunal të Aksionarëve në NPL “Stacioni i Autobusëve” 01.Nr.016-118195 të dt.31.10.2018**

**Avdyl Aliu-** në seancën e 31 tetorit 2018, jeni dëshmitarë se i kemi zgjedhur anëtarët e komisionit komunal të aksionarëve te stacioni i autobusëve në atë kohë janë propozuar Artan Musliu dhe Albulena Asllani, Artan Musliu ka dhënë dorëheqje tash ai vend ka mbetur i lirë dhe kërkohet plotësimi i tij dhe ne së bashku edhe me anëtaret tjerë të koalicionit kemi propozimin që në këtë vend të jetë Artan Rexhepi, me përgatitje profesionale magjistër i Fakultetit Juridik është i përgatitur për postin në fjalë.

**Nevzad Isufi** – ndoshta është dashur që të jetë një arsyetim pse është larguar anëtari i komisionit dhe prej kur është ky vend i lirë. Nuk është mirë që një komision të jetë gjatë pa anëtarë dhe në një moment të caktuar të zëvendësohet dhe cila është arsyeja që po zëvendësohet.

**Avdyl Aliu** – kjo pyetje është dashur të bëhej në seancën kur në rend të punës ka qenë raporti i punës së aksionarëve të ndërmarrjes Stacioni i Autobusëve. Nuk e di sa është e arsyeshme me u dit arsyeja pse ka dhënë dorëheqje. Po megjithatë po e them është punësuar diku tjetër për këtë arsye ka dhënë dorëheqje.

**Riza Abdyli**- unë dua që t’i them Avdylit, pasi që ai anëtar është zgjedhur nga Kuvendi ka qenë mirë që të paktën dorëheqjen e tij me e sjell këtu se të paktën dy rreshta ai i ka shkruar në një letër dhe kaq është mirë që ne si kuvend ata dy rreshta në atë letër t’i kemi këtu, po t’i kishim ata dy rreshta Nevzadi nuk të kishte bërë fare pyetje.

**Shpresa Kurteshi Emini-** **po e hedh në votim Propozim vendimi për ndryshimin dhe plotësimin e Vendimit për emërimin e Komisionit Komunal të Aksionarëve në NPL “Stacioni i Autobusëve” 01.Nr.016-118195 të dt.31.10.2018 kush është për?**

1. **për, kundër 1, të tjera abstenime.**

**2.8 Propozim vendimi për ndryshimin dhe plotësimin e Vendimit për emërimin e Komisionit Komunal të Aksionarëve në NPL “Tregu” 01.Nr.016-118149 të dt.31.10.2018**.

**Avdyl Aliu** – rasti është afërsisht i njëjtë kur është bërë zgjedhja e komisionit janë zgjedhur Driton Nuhiu dhe Shahadije Rexhepi, propozimi është që në vend të Shahadije Rexhepit të jetë Xhejlane Vokshi është e përgatitur profesionalisht.

**Mimoza Kadriu Qerimi** – në atë kohë është thënë se do të jetë një përfaqësuese e shoqërisë civile dhe pikërisht Shahadije Rexhepi ka qenë e propozuara nga shoqëria civile kjo përfaqësuese që u propozua në vendin e Shahadije Rexhepit, a vjen nga shoqëria civile, nëse nuk është nga shoqëria civile, atëherë nuk është në rregull propozimi i juaj për këtë zëvendësim?

**Avdyl Aliu** – Shahadije Rexhepi nuk është zgjedhur nga shoqëria civile unë me veti e kam marr procesverbalin e asaj mbledhje.

**Gentrit Murseli** – është mirë që të plotësohet vendi i Shahadije Rexhepit edhe në komitetin ku ajo është e përfshirë.

**Nevzad Isufi** – anëtarja në fjalë që është për zëvendësim qe 2 vite nuk ka qenë aktive as në komitete as në komisionin për ndërtime pa leje, ata që e kanë sjell në këto pozita përpiqen të kamuflojnë për pjesëmarrjen e saj. Unë propozoj që nëse ka shkuar në këtë pozitë nga OJQ, ky vend të plotësohet prapë nga OJQ.

**Shpresa Kurteshi Emini – po e hedh ne votim Propozim vendimi për ndryshimin dhe plotësimin e Vendimit për emërimin e Komisionit Komunal të Aksionarëve në NPL “Tregu” 01.Nr.016-118149 të dt.31.10.2018 ku është propozuar që vendi i Shahadije Rexhepit të plotësohet me emrin e Xhejlane Vokshit kush është për?**

1. **vota janë për, kundër 4 kundër të tjera abstenime.**

**2.9 Informatë rreth zhvillimit të punimeve në Qendrën e Qytetit dhe në Lagjen “Dardania”**

**Naser Korça-** informatën besoj se e keni marr me kohë kur është kërkuar nga drejtoria e Shërbimeve Publike, ka pasur zëra se duhet të bëhet prezantimi i projektit dhe ne e kemi përgatitur një prezantim. Së pari me prezantim do të shkojmë në “Lagjen Dardania” vlera e kontratës është 45920€ kjo është bërë pas dy viteve pasi që operatorët e pakënaqur kanë bërë ankesë ne OSHP në Prishtinë, ju e keni parë një orto foto që ju kam përcjellë së bashku me informatën është një pilot projekt që është përgatitur dhe nuk është e përfshirë e tërë ”Lagja Dardania”, do të shikohet se si do të funksionoj kjo pjesë pas realizimit të punës dhe më pastaj do të shtrihemi në tërë “Lagjen e Dardanisë”. Besoj se gjatë prezantimit të sllajdeve nuk kemi nevojë të ndalemi vetëm në rast se ka ndonjë pyetje nga të pranishmit. Kemi disa foto të ekzekutimit të punimeve janë të vendosura edhe disa gypa ku në të ardhmen mendoj të hiqen edhe shtyllat e KEDSIT dhe kabllot të vendosen në këta gypa. Vonesa në punë është duke ndodhur pa arsye se janë duke u zëvendësuar disa gypa të ujësjellësit të cilët nuk kanë qenë të parashikuara në projekt e që po duhet të ndërrohen në mënyrë që në të ardhmen mos të ketë defekte të këtyre gypave. Me këtë projekt synojmë që hapësirat publike që janë të uzurpuara ti’ kthejmë në shfrytëzim 100% për qytetarët.

Te rruga qarkore në dalje të qytetit nuk ka pasur fare rreth rrotullim me insistimin tonë është bërë rreth rrotullimi pa rreth rrotullim rruga qarkore do të ishte jashtë funksionit të saj. Rreth rrotullimi te spitali edhe aty nuk ka pasur kyçje të spitalit regjional është bërë kyçja. Do të bëhet edhe kyçja e rrugës 7 Shtatori në rreth rrotullim te furra Qoqajt. Është eliminuar shiriti gjelbërues që ka qenë i paraparë për ndarjen e rrugës për arsye se do të ishim futur 1.90 një metër e nëntëdhjetë centimetra në parkun e qytetit.

Te rreth rrotullimi para Teatrit që do të bëhet ka qenë në planin bazë vendosja e semaforëve mirëpo pas analizave të disa inspektorëve të rrugës dhe policisë është ardhur në përfundim që të bëhet rreth rrotullim. Është folur se nuk lejohen rreth rrotullimet afër njëri tjetrit, ne kemi hulumtuar dokumentacion dhe nuk kemi hasur askund se në sa metra lejohet rreth rrotullimi. Do të zgjerohet për pak edhe rreth rrotullimi në qendër të qytetit do te zëvendësohet gypi i ujit në qendër pas një defekti që patëm kohën e fundit janë diku 141m të gypit që do të zëvendësohet.

Janë bërë matjet edhe për rrugën nga semaforët, deri te rruga për Malishevë, shpresoj që shumë shpejt t’i kemi rezultatet për atë rruga nga ana e Ministrisë.

**Burim Berisha** – vërtet puna që është bërë ne Lagjen Dradania, është bërë shumë mirë, janë disa shqetësime të qytetarëve që do ti paraqes:

Është trotuari te Bezi, është bërë puna horizontale po duhet të mendohet që edhe pjesa tjetër të bëhet horizontale se po shihet se po shkakton probleme në komunikacion? tjetra është nëse ka mundësi që të bëhet rregullimi nga posta deri të shkolla Selami Hallaqi? rregullimi i një parkingu të fusha e sportit apo te çerdhja për shkak të kafiterive dhe aty po shkaktohet tollovi në rrugë? A do të bëhen rrugët një kahëshe apo jo? A ka mundësi që DSHP dhe komuna të bëjë rregullimin e murit te Shkolla Selami Hallaqi që është në pjesën e Dardanisë ? A është mendur që të bëhet një nënkalim të shkolla Selami Hallaqi nëse e lejojnë kushtet? A është menduar që në rrugën Beqir Muliu nga furra Aroma të rregullohet ajo pjesë?

Te rruga kryesore në qytet pyetja ime është a është menduar që të jetë një nën kalim te shkolla “Thimi Mitko”? dhe një nënkalim të “Hoteli Kristal”.

**Nevzad Isufi** – unë më tepër do t’i referohem pjesës së rrugës në qendër në shkresën që ne e kemi marr shohim një qasje jo serioze si nga ana e Ministrisë së Infrastrukturës, ashtu edhe nga ana e Komunës në një projekt më një çmim prej 1.9.000.000€ të fillosh punën me 50.000€ për vitin 2017 është skajshmërisht jo serioze në përgjigje thuhet se në vitin 2018, 2019 dhe 2020, thuhet se janë planifikuar mjete tjera po nuk dihet sa janë ato mjete të gjithë po e shohim se si është dinamika duke u zhvilluar në këtë projekt. Në përgjigje thuhet se janë parë të meta në projekt pyetja është pse komuna nuk e ka studiuar më mirë projektin para se të filloj, por pasi që ka filluar është ndërhyrë, në këtë projekt ka aq shume ndërhyrje sa që mund të thuhet se nuk ka projekt fare. U përmend rreth rrotullimi te rruga Qarkore te pompa e benzinës kyçja e spitalit në rreth rrotullim, te furra Qoqaj është thënë se rruga do të behet deri të furra Qoqaj jo edhe nëpër Qendër besoj se këto ndërhyrje kanë edhe çmim të kushtueshëm dhe ne nuk kemi njohuri se cili është ai çmim. Për këtë arsye ne kemi kërkuar që ta kemi projektin e më hershëm dhe ndërhyrjet që janë bërë në këtë projekt. Përkundër kërkesës që është bërë nga ana jonë rreth kostos financiari ne nuk e kemi ende përgjigjen. Të gjitha këto ndërhyrje që janë bere e që do të bëhen në këtë projekt, projektin e mëparshëm e shpallin inekzistent, prandaj është dashur këtu të paraqitet edhe projekti i më hershëm edhe projekti i ndërhyrjeve.

**Riza Abdyli** – po e diskutojmë për të dytën herë këtë projekt edhe pse para një kohe në këtë sallë nga ana e kryetarit na është dhënë një premtim e sot është puna ndryshe nga ai premtim që na është dhënë. Ky projekt që nga fillimi ka qen mbrapsht dhe po shkon mbrapsht duke i pasur parasysh për vonesat se sa janë bërë për një projekt rreth 2.000.000€ të filloj punën me 50.000€ është një lloj i absurdit. Është absurd për qytetarët të cilët nuk e din se si shkojnë punët brenda institucioneve për ne që i njohim gjërat nuk është absurd të gjithë e dimë se viti 2017 ka qenë vit i zgjedhjeve dhe kjo është bërë për t’ju hedhur hi syve qytetarëve të Gjilanit. Projektit në fjalë si opozitë përherë i kemi dhënë përkrahje, por me sugjerimet tona përherë në mos zvarritjen e punëve është zvarritur puna shumë kur është bërë prezantimi i projektit jemi dakorduar që ky projekt të vije deri te furra Qoqaj, kemi qenë kategorik që ky projekt mos të futet nëpër qendër të qytetit, dhe personalisht jam kundër që ky projekt po bëhet nga furra Qoqaj deri te Xhamia e Madhe, është gabim i madh i çfarëdo profesionisti të komunikacionit që mekanizmin e motoristikës e fut në qendër të qytetit, pse është gabim sepse frekuentimi qytetarë nga stacioni i autobusëve e deri te Xhamia në qendër të qytetit është më i madh, se në çdo rrugë tjetër të qytetit. Të merret një pjese e rrugës së këmbësorëve një pjese të parkut për rrugë kësaj nuk mund t’i them se është bërë një punë e mirë, unë do ta kisha përkrahur punën e vendosjes së gypave, zgjerimin e trotuareve e disa punë tjera nuk e përkrahi këtë formë që është bërë, që mendoj se e keni futur rrezikun mu në qendër të qytetit. Për mua është i papranueshëm segmenti i rrugës nga furra Qoqaj deri te Xhamia e Madhe, që të jetë me katër korsi do të jetë një rrezik i jashtëzakonshëm para shkollës Thimi Mitko, për shkak të numrit shumë të madh të nxënësve që frekuentojnë në këtë shkollë, është mirë që ta parashihet një nënkalim përndryshe mund të ndodh ndonjë fatalitet aty te ajo shkollë duke e ditur moshën që frekuenton në këtë shkollë. Për mua më mirë kishte më qenë që kostoja që është paraparë për këtë pjesë të rrugës të ishte paraparë kudo me një projekt tjetër.

A është në harmoni me planin rregullues Qendra 2 dhe Qendra 3 është pyetje për drejtorin? Dhe pse po bëhet shkelja e Planeve Rregulluese ?

**Arta Nuhiu Haziri**- e përgëzoj punën që është duke u bërë në Lagjen Dardania dhe në qendër, a është menduar për një nënkalim apo mbi kalim të shkolla Thimi Mitko, për arsye të rrezikut që ju kanoset atyre nxënësve? Konsideroj se edhe në qendër duhet të jetë një nën kalim i cili kishte me i lidh të dy sheshet që janë bërë .

Pyetje për drejtorin kur do të kryhen punimet në rrugën Enver Miftari është shqetësim edhe i imi edhe i qytetarëve të asaj rruge, sepse është stërzgjatur puna në atë rrugë? A është menduar edhe për një kënd të lodrave për fëmijë në atë Lagje.

**Nehat Osmani** – unë do të fokusohen në aksin e rrugës nga furra Qoqaj deri te Xhamia e Madhe, në këtë periudhë ka pasur shumë kontradikta si rrjedhojë ndoshta edhe e lëvizjes së qytetarëve që e ka kufizuar lëvizjen e tyre e sidomos të jo transparencës në mungesë të një diskutimi publik më qytetarët e sidomos me grupet e interesit dhe njohësit e kësaj fushe, asnjë nga qytetaret e as ne nuk kemi qenë në dijeni se çfarë po ndodh me qytetin tonë. Nëpër media shkruhet nga përfaqësuesit e subjektit të LDK se po behet një evropianizim i qytetit të Gjilanit nga kryetari dhe nga zyrtarët e Urbanizmit, na është thënë se po behet punë në ndërrimin e gypave në qendër dhe kabllove as atëherë dhe as tani nuk jam duke e kuptuar çka po ndodh, sinqerisht po ju pyes pse keni nevojë të bëni këso pështjellime? Në vendimin e marr në shtator të vitit 2018, kishte të bënte ndërtimin e rrugës deri te furra Qoqaj dhe vendosja e gypave të kanalizimit dhe punë tjera pa u prekur parku i qytetit dhe pa u zgjeruar rruga nga furra Qoqaj, deri te semaforët apo Xhamia e Madhe.

 I kuptoni kundërthëniet një Vendim paraprak i miratuar në Kuvend më pastaj një vendim tjetër e abstrahonte të parin dhe më pastaj një veprim i ndryshëm nga ai i dyti e i pa miratuar në Kuvend.

Zgjerimi i rrugëve nuk e eviton ngufatjen e trafikut nëse njëkohësisht nuk ekzistojnë rrugët unazore dhe rrugë të tërthorta.

**Avdyl A**liu – falënderoj drejtorin për prezantimin e projektit kaq të rëndësishëm për Gjilanin dhe qytetarët tanë, respekt edhe për gjithë anëtarët e kuvendit që diskutuan për këtë projekt, kërkoj nga drejtori që përmes ekspertëve ku parashihet rreziku të ketë mundësi të inkorporimit të propozimeve që u dhanë nga ana e Këshilltarëve të pranishëm. Është një fakt se Gjilani ka ndryshuar dhe po ndryshon shumë kohëve të fundit, çka ka ndryshuar është rruga me katër korsi që është bërë në drejtim të Ferizajt kanë filluar punimet për zgjerimin e rrugës në drejtim të Përlepnicës që do të lidhet me autostradën do të filloj zgjerimi i rrugës Gjilan- Kllokot, ka me fillua edhe zgjerimi i rrugës së Prishtinës më 4 korsi deri te autostrada. Vërtet punët që janë duke u bërë po e ndryshojnë shumë qytetin tonë, mirëpo këto punë kanë ra me një sy që e duan Gjilanin si më herët me rrugë të ngushta lumenj të pa pastër. Ka pas kritika për punën që është bërë në rrugën e Ferizajit pas projekteve tjera mbulimi i shtratit të lumit etj.

Nuk është mirë që të manipulohen qytetarët gjatë zhvillimit të punëve, projektet janë punë të profesionistëve. Shpresoj se shumë shpejt do të kryhet edhe kjo punë në qendër. Dhe nuk do të kritikohemi, sepse do të jetë një punë e menduar shumë mirë nga ana e profesionistëve.

**Bujar Nevzati** – unë kam disa pyetje edhe atë e para është për Avdylin.

Çfarë paqe ka gjetur syri në Asfalt?

 Sa i përket drejtorit janë këto pyetje:

1. Kush e ka dhënë detyrën projektuese të dokumentacionit investivo teknik, a e ka dhënë zyra e projekteve, zyra e prokurimit, zyra e kryetari apo drejtoria e Urbanizmit?
2. A ka pasur detyrë të dhënë nga ana e komunës lidhur me studimin e fizibilitetit për ndërtimin e rrugës me 4 korsi, cilat janë përparësitë dhe cilat janë mangësitë nga ky studim?
3. Ky projekt a ka leje nga drejtoria e Urbanizmit apo nga drejtoria e Shërbimeve Publike, Komuna a ka pasur ndonjë planë lidhur më zhvendosjen e drunjtëve, trëndafilave, kabllove elektrike dhe shtyllave
4. Ku është vendosur materiali i demontuar dhe kush nga zyrtarët e komunës merret me materialin e demontuar
5. Sa është vlera monetarë e shkatërrimit të drunjëve dhe shkurreve?

**Gentrit Murseli** – ka disa qytetarë të “Lagjes Daradania” që kanë kërkuar të dinë se kur do të filloj ndëshkimi i personave që po parkojnë automjetet e tyre në trotuare?

**Shefik Surdulli-** rreth informatës për ndërtimet në qendër të qytetit, mund të them se e vetmja informatë e mirë që e dha drejtori i Shërbimeve Publike, është ajo e ndërrimit të gypit kryesor të ujësjellësit, sepse ai gyp prej azbesti, tanimë është jashtë përdorimit, i ndaluar për përdorim në ujësjellës, d.m.th, siç e di edhe drejtori, është jashtë çdo standardi. Kurse sa i përket pjesës tjetër të punimeve në zgjerimin e rrugës, ne i kemi dhënë vërejtjet tona në forma të ndryshme të komunikimit publik, ku kam shpreh shqetësimin tim për ngushtimin e hapësirës gjelbëruese në qytet. Është e vërtetë që kur të finalizohet ky projekt, në shikim të parë do të duket bukur padyshim: asfalti i zi, i ri, vijat e bardha lara – lara, por funksionaliteti nuk do të jetë në raport me hapësirën gjelbëruese dhe të tjera aspekte. Ndërkaq, lidhur me punimet ne lagjen «Dardania I», unë dua t’i përcjellë vërejtjet e personave me nevoja të veçanta, për mos zbatimin e standardeve dhe rekomandimeve të komisionit ndër sektorial, për qasjen e rregullt e të lirë, sipas standardeve, në trotuare dhe në rrugë në këtë lagje për personat me nevoja të veçanta. Ndaj kërkoj që kjo të evitohet.

**Arijeta Rexhepi** – vërejtje është se është dashur të përfshihet e tërë Lagjja e Dardanisë në këtë projekt në rregullimin e trotuareve, vërejtje tjetër është se është bërë prerja e drunjëve shumëvjeçar atje, a është menduar që ata drunjë mos të largohet gjatë punimeve janë vendosur drunjë të rijnë, por duhet kohë që ata drunjë të arrin madhësinë e drunjëve që kanë qenë më herët edhe në Dardani edhe në qendër të Qytetit janë hequr 148 drunjë dhe 800 trëndafila. Shqetësim tjetër është ngushtimi i trotuarit dhe lëshimi i trotuarit për parkingje, sa është kjo në harmoni me dispozitat rregulluese?

Sa shtylla elektrike keni mund t’i largoni dhe janë vendosur kabllo nën tokë. në “Lagjen Dardania” Sa i përket kanalizimeve ju thatë se po punohet sipërfaqësisht, a është në rregull pjesa ku nuk po intervenohet në mënyrë që mos të këtë intervenime për një kohë aty ku po punohen kanalizimet? A do të jetë pjesë e punimeve edhe rruga te Posta e Vogël?

**Festa Shabani** – unë kisha me potencuar se nuk është menduar shumë qasja prej trotuarit në trotuar u tha se është lejuar hapësira për publikun nuk shihet shumë se është lejuar hapësira sepse ngjashëm kafiterit i kanë vendosur tavolinat në trotuare. Mbjellja e drunjëve që po bëhet tash a është në menagjim të ndonjë kompanie për shkak se një pjesë e tyre janë tha.

**Avdyl Aliu** – nuk e thash se syri ka gjet paqe ne asfalte, po e thash se syri nuk mund me gjet paqe në punët e mira që po bëhen në Gjilan. Gjelbërimi nuk është dëmtuar sa i përket asfaltit duhet ecur nëpër të pjesa e parkut nuk është prekur fare drunjët që janë hequr janë zëvendësuar me drunjë të rijnë. Ajo që dua të them është se nëse ka mundësi që të fillohet me punime prej semaforëve deri të FSK-ja pra më zgjerim edhe të asaj pjese që ka mbetur.

**Naser Korça** – unë e çmoj lartë interesimin e këshilltarëve për të gjitha shqetësimet që i paraqiten lidhur me zhvillimin e këtyre 2 projekteve shumica prej tyre kanë bazë për me u trajta dhe janë kërkesa të arsyeshme. Nuk do të ndalem te komentet që i bënë anëtarët e Kuvendit se po t’i dëgjojmë komentet nuk do të fillohej me asnjë punë për ta kryer.

Te Burime Brisha, a do të rregullohet pjesa e anës së djathtë, po do të rregullohet njësoj sikurse kah ana e Bezit, trotuari te butikët është në fazën e vlerësimit, është përfshirë edhe rruga “Aqif Tetova” dhe Halim Orana” parking te Çerdhja nuk është paraparë është paraparë më shumë hapësira gjelbëruese aty. Federata i ka paraparë dy fusha tenisi në atë pjesë dhe realizimi i tyre do të filloj shumë shpejt, rrugët njëkahshe do të bëhen rrugët sekondare jo rrugët kryesore. Te gjitha rrugët që janë bërë intervenime kanë me u shtrua edhe me një shtresë të asfaltit do të bëhet një pjesë e rrugës parking dhe pjesa tjetër qarkullim. Muri te shkolla Selami Hallaqi nuk është në projekt, duhet shikuar mundësia që së bashku me DKA-në të intervenohet, sepse muri është degraduar tej mase. Nënkalim te Selami Hallaqi nuk kemi paraparë sa i përket nën kalimeve që u përmendën po e shfrytëzoj rastin të përgjigjem për të gjithë që i potencuan nënkalimet edhe në kryeqytet ku ka frekuentim më të madh nuk kanë paraparë nënkalime edhe ato e që janë jashtë përdorimit. Do të bëhet ngritja e asfaltit edhe te shkolla Thimi Mitko edhe në qendër ku bëhet lidhja e dy shesheve që janë në qendër

Kanalizimi në rrugën Beqir Muliu fatmirësisht ratifikimi i marrëveshjeve ndërkombëtare ka kaluar dje në Kuvendin e Kosovës, do të bëhet edhe ndërrimi i gypit në gjithë rrugën.

Te Nevzadi, është nisë më 50.000€ ky ka qenë buxheti është investim i Ministrisë, komuna nuk ka kurrfarë implikimi buxhetor as në projektimin e kësaj rruge, por as edhe në realizimin e këtij projekti, ndërhyrjet dhe revidimet që janë bërë në projekt janë bërë veç për të mirë sikur mos të ndodhtë ndryshimi te rreth rrotullimi që është bërë për rrugën qarkore e që tash është funksionalizu sigurisht se tash do të kishte reagime edhe më të mëdha në Kuvend. Të gjitha ndryshimet që janë bërë janë bërë në të mirë të qytetarëve. Njëjtë është edhe për Rizën në harmoni me planit, projektin nuk e di kush e ka bërë unë kur kam ardhur e kam gjet të gatshëm.

Në rrugën Enver Miftari punët janë duke u kryer, të dy kanalizimet kanë hy për rregullim kjo është përgjigje për Artën.

Te Nehati, nëse më pyet mua unë personalisht kam qenë për, që rruga prej semaforëve deri te rruga e Prishtinës të zgjerohet, sepse frekuentimi aty ka qenë më i madh, ekspertët e kanë bindur edhe kryetarin dhe kjo rrugë është bërë deri te furra Qoqaj. Drunjtë e rijnë të gjithë janë vendosur në oborre të shkollave aty ku ka pasur nevojë, kurse dy nga ata që kanë qenë në qendër dhe kanë qenë të vjetër vetëm ata dy janë pre dhe kanë qenë të demoluar pas aksidentit qe ka ndodhur nga kamioni në qendër.

Studimi është bëre edhe më herët nga ana e nxënësve që është bërë në dy drejtimet kjo është bërë krahas me rrugët që kanë pasur me u zgjerua, është bërë vlerësimi nga ekspertët dhe kanë ardhur në përfundim se mund të bëhet zgjerimi i rrugëve.

Te Gentriti, parkimi në trotuare ne e kemi kryer punën tonë dhe se detyrë i mbetet inspeksionit dhe policisë, po pa përfunduar punimet ne nuk mund te vendosim shenjat, kur të vendosen shenjat atëherë besoj se do të ketë edhe kontrolle nga Policia dhe inspeksioni.

Te Shefiku me të drejtë lëvizja e personave me aftësi të kufizuara nuk është bërë sipas standardeve, por pas vizitës që është bërë atje, kjo do të funksionalizohet, kjo do të bëhet para se të hidhet shtresa e re e asfaltit, është dashur që komiteti apo komisioni të vinë dhe t’i paraqesin standardet se si duhet me qenë për personat me nevoja të veçanta.

Trotuari te Bezi sipas normave ndërkombëtare duhet të jetë 1.60m, kurse aty është mbi 2 metra i plotëson ë gjitha normat ndërkombëtare.

Shtyllat elektrike do të mundohen të hiqen, infrastruktura nëntokësore është bërë për gjitha instalimet nëntokësore që duhet të bëhen.

Te vendosja e karrigeve në trotuare është detyrë e inspeksionit dhe se kafiteritë po e shfrytëzojnë hapësirën deri sa ne jemi duke punuar atje, drunjtë do të mirëmbahen edhe kompania që e kanë bërë mbjelljen e drunjëve e ka për detyrë që të përkujdeset dy vite nga momenti i pranimit.

**Bujar Nevzati** – nga Avdyli u tha se drunjët janë zëvendësuar me të rijnë përgjatë rrugës kryesore të gjithë drunjët që janë heq, asnjë nuk është zëvendësuar.

**Shpresa Kurteshi Emini**- po ju propozoj që pikën

**2.11 e Propozim Vendimit për shpalljen në shqyrtim publik të Projektplanit Zhvillimor të komunës së Gjilanit 2020-2028** **ta diskutojmë tash para raportit të Eco Higjienës. Është diskutuar edhe më herët kush për që Propozim Vendimit për shpalljen në shqyrtim publik të Projektplanit Zhvillimor të komunës së Gjilanit 2020-2028.**

**17 vota për Propozim Vendimin për shpalljen në shqyrtim publik të Projekt planit Zhvillimor të komunës së Gjilanit 2020-2028, të tjerat abstenime.**

**2.10 Raporti i punës së Komisionit Komunal të aksionarëve për vitin 2019 i Ndërmarrjes publike “Eco Higjiena**

**Meraj Sadriu Vokshi**- para jush po e prezantoj Raportin e Eco Higjienës në pika të shkurta në cilësinë e kryesueses së Komisionerëve të Eco Higjienës për pjesën publike përbërja e komisionit Fadil Gashi dhe Besnik Mustafa, raporti të cilin e keni pranuar ka të bëjë vetëm me punën e aksionarëve për pjesën Publike, por jo edhe për punën e kompanisë Eco Higjiena pasi që ne nuk kemi qasje as informata në asnjë mënyrë nga partneri Privat. Komisioni gjithsejtë për periudhën 12 mujore ka mbajtur 12 takime në maj të vitit 2019, kemi mbajtur takimin e parë për pjesën publike dhe Eco Higjienën gjatë kësaj periudhe është marr vendimi për ndërprerjen e marrëveshjes, ky vendim është marr me 30.05.2019, pasi që partneri privat nuk i ka përmbushur obligimet të cilat dalin nga kontrata e partneritetit publiko privat dhe vazhdon që mos t’i përgjigjet pjesës publike në muajin qershor kemi pasur një takim me nënkryetarin e komunës z. Arbër Ismajli, ku është vendosur që z. Xhelal Jetishi të jetë si monitorues i këtij procesi të ndarjes për mbrojtjen e aseteve. Kemi kërkuar nga z. Senad Rama që gjatë procesit të ndarjes monitorues të jetë z. Xhelal Jetishi nuk është pranuar propozimi ynë si Komisioner së bashku me Kryetarin dhe nënkryetarin jemi duke u përpjekur që të gjejmë një zgjidhje për këtë proces, si rezultat i gjithë kësaj ka ardhur kërkesa që të bëhet shkëputja e kontratës në mes të partnerëve. Tani e tutje mbetet që Gjykata të vendos lidhur më këtë proces, pasi që deri më tani nuk është vendosur asgjë.

**Nevzad Isufi** – lidhur me këtë pikë para dy mbledhjeve të KPF-së si anëtarë të KPF jemi pajtuar që kjo pikë të shtyhet për një seancë tjetër, për arsye se kemi parë që ky raport mund të jetë gjithçka tjetër por jo raport. Pastaj jemi pajtuar që çdo seancë të kemi nga një raport për diskutim të bordeve, sot e kemi raportin e bordit të Eco Higjienës, ka pasur mjaft kohë për t’u përgatitur nga ajo kohë por megjithatë na ka ardhur i njëjti material, ky material është i mangët dhe tregon se ky bord nuk ka pasur asnjë kompetencë kjo i bie sikur i sillesh një ndërtese të lartë rrethe rrotull dhe nuk ke fare qasje në te. Në takimet që ka pasur shihet se ka marr pjesë nënkryetari komunës, Senad Rama dhe z. Muzef e që duket se nuk është marr asnjë vendim i rëndësishëm. As anëtarët e Bordit nuk na kanë sjelluar asnjë vendim të rëndësishëm as në pikëpamje financiare as në pikëpamje tabelare për punën e ta arriturave dhe mangësitë që i ka kjo kompani. Siç po shihet se këta nuk kanë pasur mundësi të bëjnë asgjë më e mira do të ishte që të njoftonin këtë Kuvend dhe të jepnin dorëheqje, sepse nuk kanë qasje dhe nuk mund të bëjnë asgjë.

Pra nuk kemi asnjë raport as nga 51% as nga 49% pra nuk kemi një raport që tregon të paktën një punë që është bërë më vlerë. Këta kanë bërë zero punë, për ne ky raport është i papranueshëm i cili është i pa kompletuar është pa informata bazë, pa vendime dhe pa përfundim logjik në këtë informatë kemi vetëm takimet e bordit kur këta janë takuar.

**Riza Abdyli** – më gjithë respektin për zonjën Vokshi, ky nuk është raport, mirëpo unë përfundimisht nuk do ta hedh fajin te komisioni i Aksionarëve, të gjithë e dimë dhe jemi dëshmitarë për problemet që janë në atë ndërmarrje këtë problem nuk ka mund ta zgjedh ai që e ka nis Kryetari i komunës, e lëre më ta zgjedhin tre anëtarë të Komisionit të Aksionarëve . Unë nuk do të flasë për raport se s’ka çka me fol për raport se nuk është raport. Në këtë Kuvend ka pas lloj- lloj fjalësh lloj- lloj premtimesh, nëse i marrim për bazë fjalët e Kryetarit është deklaruar se do ta ndërpres kontratën me Mozart Grup. Të njëjtat fjalë i ka pasur edhe drejtoresha e Zhvillimit Ekonomik. Nënkryetari i komunës ka pasur qasje më ndryshe: po takohemi po diskutojmë, po mundohemi të gjejmë një zgjidhje. Unë jam pajtuar me nënkryetarin dhe diskutimin e tij sepse për të shkëputur një kontratë me këtë kompani është problematike, mirëpo nuk është e pamundur sepse ai nuk është kushedi çfarë faktori për me luajt me djersën e qytetarëve të Gjilanit. Nëse vërtet qëndron problemi te Mozart Grup, atëherë kontrata duhet të ndërpritet, besoni se do t’i keni edhe votat tona si opozitë, mirëpo në bazë të informatave që i kemi problemi nuk qëndron te ata, por janë probleme të trashëguara që i keni sjellur ju si qeverisje dhe tash ju ka dalë situata nga kontrolli. Për mua është esenciale një zgjidhje dhe dalja prej kësaj situate. Ky problem duhet të ishte më zhgënjyes për njerëzit të cilët i prunë kësaj komune, ata e kanë përgjegjësin më të madhe për këtë punë, ne e kemi përgjegjësinë si këshilltarë komunal. Kërkoj publikisht nga Kryetari i komunës që të ulet dhe të merret seriozisht me këtë problematikë e cila po e përcjell qytetin e Gjilanit dhe gjithë qytetarët e Gjilanit me vite të tëra. Për mua diskutimi i këtij raporti është diskutim koti. Ne këshilltarët e këtij legjislativi që jemi asnjë herë nuk na kanë sjellur një raport të mirëfilltë nga Kompania Ecohigjiena. As nga pjesa publike e as nga pjesa private.

**Shemsedin Ramushi** – sa i përket raportit dikush po thotë se ky nuk është raport, përfaqësuesja që është në Komisionin e Aksionarëve për mua raportoj para Kuvendit, kjo ka mundur me një fjali të raportoj dhe të thotë : se unë nuk kam qasje në pjesën që është private, sepse nuk na kanë ofruar shënime pjesa private. Do të thotë se ky një raport është, nëse e shikojmë historikun e problemit, atëherë mendoj se ky problem është prej se është nënshkruar kontrata 51 % kompania private dhe 49% komuna, ata gjithmonë e kanë ndier vetën më komod se sa pjesa e Komunës. Raporti për mua është shumë i mirë sepse na ke treguar se nuk ke qasje në atë kompani. Jam që kjo marrëveshje me këtë kompani të shkëputët, sepse na kanë lodhur shumë duke mos na u përgjigjur fare.

**Burim Berisha** – vërtet është një lloj raporti të cilin e ka paraqitur Meraj, pjesën që i takon komunës dhe gjithmonë raportet apo informatat hartohen me grumbullimin e informacioneve që merren në atë institucion, në takimet që kjo i ka realizuar deri më tani shihet se ka pasur tentime që të vijë deri te informacionet, por pala tjetër nuk ka qenë bashkëpunuese, prandaj mund të themi se komisioni i aksionarëve e ka fajin për raportin, nëse vije deri te ndarja mes kompanisë dhe Komunës atëherë këta si aksionar kanë me qenë shumë të suksesshëm dhe ndoshta kompania ka me kooperua edhe më mirë se tash. Ne tash jemi të informuar si kuvend se nuk ka bashkëpunim në mes të komunës dhe kompanisë. Ne si Kuvend në bashkëpunim me kryetarin edhe nënkryetarin e Komunës nëse është e nevojshme që të vije deri te shkëputja e kontratës, ne ta përkrahim në maksimum si Kuvend. Në mënyrë që bashkërisht ta bartim përgjegjësin edhe kryetari edhe Kuvendi, bashkërisht dhe ta bëjmë një lloj shkëputje. Qoftë pozitive apo negative. Në bisedën që kam pasur me z.Meraj, që kemi pasur ajo më ka informuar se kanë kërkuar nga partneri privat që të marrin një raport ata i janë përgjigjur se një raport të tillë nuk mund ta dërgojnë për shkak të pandemisë.

**Arbër Ismajli** – pas shumë tentimeve për ta arritur një marrëveshje nuk kemi gjet një gjuhë të përbashkët, ne vazhdojmë me bashkëpunua për arsye se mendojmë se ende e kemi partner tonin, lënda është dërguar në Gjykatë dhe sa kam informatë dy seanca janë mbajtur, ne jemi në gjykatë për këtë rast dhe e di se kryetari ka tentua bashkërisht me pronarin me u taku gjatë këtyre ditëve, por për shkak të pandemisë ai e ka pasur të pamundur lëvizjen e tij, gjithashtu edhe kryetari nuk ka mundur të shkoj Austri.

Deri sa të merret vendimi përfundimtar, ne raportet duhet me i ruajt dhe duhet me vazhdu me punu me ta sepse jemi partner dhe qytetarëve nuk ju intereson kjo punë, ata janë duke operuar dhe duke i kryer detyrat e veta aq sa atyre ju takon.

**Shefik Surdulli-** ne dëgjuam nga zonja e nderuar një raport krejt gjysmak për gjendjen në «Eko Higjhiena». Ne nuk mund të kemi informatë të plotë për gjendjen reale në Kompaninë Regjionale të Mbeturinave Eko Higjiena, përderisa pala tjetër – aksionari privat, investitori austriak, nuk sjell edhe ai raport të punës dhe atë financiar. Ndaj, kërkoj që aksionari privat, të sjell një raport këtu në këtë kuvend, ngase ka obligim për shkak se Kuvendi Komunal është themelues i këtij Partneriteti Publiko Privat.3.54.

**Festa Shabani** – që nga 23 qershori i vitit 2018, qytetarët e Gjilanit nuk duhet me bart mbi supet e tyre këtë marrëveshje, marrëveshja daton që nga 2012 nëse kthehemi edhe më herët dhe kushdo që është përgjegjës duhet me ju përgjigj institucioneve të drejtësisë, përderisa janë larguar diku 53 punëtor edhe pse këta 53 punëtor e kanë fituar të drejtën e tyre në Gjykatë ai nuk e ka përfillur fare vendimin e Gjykatës. Përderisa ata nuk i përgjigjen organit më të lartë, nuk e di sa ja vlen me diskutu dhe çfarë zgjidhje ka me u bo. Uroj që të bëhet një zgjidhje sa më parë që të jetë e mundur me kompaninë Eko Higjiena!

**Krenare Latifi Kqiku** – unë nuk mundem pa e cek edhe atë se jam anëtare e Komitetit për Zhvillim Ekonomik, sa kam unë njohuri Komisionerët e këtyre organizatave janë të obliguara që të raportojnë para drejtorive përkatëse dhe në trupa profesionale që janë komitetet përkatëse, tash po e kuptoj më së miri pse këto nuk kanë ardhur të raportojnë në komitet për një vit radhazi me vet faktin se nuk kanë pasur se për çka të raportojnë. Gjithçka tjetër mund të thuhet u tha edhe prej parafolësve, mirëpo vetëm raport nuk mund ta quajmë e aq më pak kur i mungon edhe ana financiare gjë që ajo e kompleton më së miri një raport edhe unë jam kundër këtij raporti.

**Riza Abdyli** – pyetja imë është për nënkryetarin e Komunës. Kush kënd e ka dërgua në Gjykatë, a e ka paditur Komuna kompaninë apo kompania Komunën?

Me sa jam në dijeni unë, komuna nuk ka nevojë që lëndën ta dërgoj në Gjykatë, sepse Kuvendi mund ta merr vendimin për shkëputjen e asaj Kontrate.

A ka bërë kërkesë Kryetari i komunës për shkëputjen e kontratës me partnerin privatë?

**Arbër Ismajli** – për kërkesë nuk e di a është bërë.

Sa i përket padisë ne e kemi dërguar lenden në Gjykatë, për arsye se nuk kemi mundur të gjejmë gjuhë të përbashkët gjatë kohës sa ne i kemi zhvilluar negociatat me ta.

Raporti i Eko Higjienes nuk lidhet me emra të përvetshëm është punë partneriteti dhe punë bashkëpunimi, na Xhelalin e kemi dërguar aty si përfaqësues tonin për me krijua mundësin e bashkëpunimit për me u ul me i hap letrat dhe më pas një transparencë normale. Ne vazhdimisht e kemi potencuar se nuk janë raportet e mira qe një kohë të gjatë, detyrimisht ne nuk e kemi qare pa bashkëpunuar me ta për shkak të partneritet që e kemi derisa Gjykata të merr vendimin.

**Shpresa Kurteshi Emini-** ne do të angazhohemi edhe më tutje të marrim informacione më të hollësishme, ne edhe dje kemi diskutuar raportin dhe kemi ardhur në përfundim se ky raport nuk i ka kriteret e një raporti që edhe zonja Meraj i tha. Ne vazhdimisht kemi me insistuar që përfaqësuesit e Eko Higjienës që të vijnë dhe t’i raportojnë Kuvendit.

Procesmbajtësi: Kryesuesja e Kuvendit

Mejdi Rexhepi Shpresa Kurteshi- Emini